title: Sphinx (lautapeli)

text: Pelaajien edessä pelilaudalla on merkillinen pyramidi, jonka faarao on rakennuttanut: täynnä salaovia olevat pitkät käytävät johtavat aarrekammioon, jota vartioi kolme mahtavaa sfinksiä. Ilman oikeita Sfinksi-kortteja ei voi ratkaista niiden arvoitusta ja päästä niistä ohi.


title: Sphinx (lautapeli)

text: Pelaajien on kuunneltava muumioiden vihjeitä, kerätä Sfinksi-kortit käytäviltä ja kukistaa sfinksit.


title: Sphinx (lautapeli)

text: Ennen jokaista peliä:


title: Sphinx (lautapeli)

text: Sfinksit sekoitetaan hyvin ja asetetaan pelilaudalla kuuteen sfinksin kuvalla varustettuun ruutuun: kolme suoraan aarrekammion eteen ja kolme pyramidin reunassa oleviin temppelikammioihin.


title: Sphinx (lautapeli)

text: Kukin pelaaja valitsee itselleen pelinappulan eli tutkijan ja asettaa sen nuolella varustettuun lähtölruutuun.


title: Sphinx (lautapeli)

text: Sfinksi-kortit ja nopat asetetaan valmiiksi pelilaatikon viereen.


title: Sphinx (lautapeli)

text:
Nuorin pelaaja aloittaa. Hän heittää noppaa ja siirtää pelinappulaansa.
Pelaajan siirto koostuu kolmesta osasta. Pelaaja heittää samanaikaisesti kaikkia kolmea noppaa ja siirtää pelinappulaansa noppien osoittamien silmälukujen verran mielivaltaisessa järjestyksessä. Jokainen kolmesta siirrosta on toimenpide, jota koskevat seuraavat säännöt:


title: Sphinx (lautapeli)

text: Yhden siirron aika pelaaja saa:


title: Sphinx (lautapeli)

text: Kun pelaajat hiippailevat pyramiidissa, voi kaikenlaista tapahtua...


title: Sphinx (lautapeli)

text: Yhdessä nopassa on kaksi käärmeen kuvaa. Jos joku pelaajista heittää nopallaan käärmeen, hänen on vaihdettava kahden sfinksin paikkaa keskenään katsomatta kuitenkaan niiden alle. Pelaajan on vaihdettava yksi aarrekammion edessä olevista sfinkseistä johonkin kolmesta temppelikammiossa olevista sfinkseistä.


title: Sphinx (lautapeli)

text: Jos pelissä on mukana nuorempia lapsia, voi peliä pelata yksinkertaisemmilla säännöillä jolloin käärmenoppa poistuu pelistä ja käytössä ovat tavalliset nopat. Näin sfinksien vaihtaminenkin jää pois pelistä.


title: Sphinx (lautapeli)

text: Jos osasiirto päättyy toiseen salaoven vieressä olevasta kahdesta ruudusta, pelaajan on painettava nappulansa muuria vasten. Nappula kääntyy oven mukana 180 astetta seinän toiselle sivulle. Vasta sitten tämä osasiirto päättyy. Vastustajien pelinappulat, jotka ovat tämän salaoven vieressä, kääntyvät automaattisesti mukana.


title: Sphinx (lautapeli)

text: Jos pelissä on mukana nuorempia lapsia, voi peliä pelata yksinkertaisemmilla säännöillä, jolloin pelaaja saa itse päättää, käyttääkö salaovea, jos on päätynyt sen viereen tai käytetäänkö koko pelissä salaovia laisinkaan.


title: Sphinx (lautapeli)

text: Sfinksi-korttiruutu


title: Sphinx (lautapeli)

text:
Jos pelaaja menee osasiirtonsa aikana Sfinksi-korttiruutuun tai sen läpi, hän saa ottaa itselleen tämänvärisen Sfinksi-kortin pinosta, ellei hänellä vielä sitä ole. Jos hänellä jo on tämänvärinen hänen on laitettava se pinoon.
Jos pelissä on nuorempia lapsia ja pelataan yksinkertaisemmilla säännöillä, kyseisen väristä Sfinksi-korttia ei tarvitse laittaa takaisin pinoon.


title: Sphinx (lautapeli)

text: Muumioruutu


title: Sphinx (lautapeli)

text: Tietyissä kohdissa pyramidia muumiot näyttävät tietä. Jos pelinappula menee muumioruutuun tai sen läpi, saa kyseinen pelaaja arvokkaan vihjeen: hän saa katsoa yhden sfinksin alle. Sen jälkeen hän asettaa sfinksin takaisin paikalleen näyttämättä sitä toisille pelaajille. Kukin pelaaja saa katsoa vain yhden sfinksin kierrosta kohden, vaikka hän kulkisi useampien muumioruutujen kautta.


title: Sphinx (lautapeli)

text:
Jos pelaaja ohittaa toisen pelaajan pelinappulan, hän saa ottaa pelinappulan omistajalta minkä tahansa Sfinksi-kortin, jota hänellä itsellään ei vielä ole. Jos toisella pelaajalla ei ole ainuttakaan tai yhtään sopivaa Sfinksi-korttia, pelaaja ei voi myöskään napata häneltä mitään.
Kierroksen aikana saa napata kortteja useammalta pelaajalta, mutta kultakin pelaajalta vain yhden kerran.


title: Sphinx (lautapeli)

text:
Jos joku pelaaja uskoo, että hän tietää kolmen aarrekammion edessä olevan sfinksin värin ja hänellä on niiden väriset Sfinksi-kortit, hän voi siirtyä näiden kolmen sfinksin luokse.
Riittää, kun hän pääsee ensimmäisen sfinksin luokse. Hänen ei tarvitse tavoittaa sitä tarkalla silmäluvulla eikä osasiirron lopuksi.
Kun hän saapuu ensimmäisen sfinksin luokse, hän asettaa pelinappulansa aarreruutuun ja näyttää kolme mielestään oikeanväristä Sfinksi-korttia oikeassa järjestyksessä. Hän saa nyt katsoa salaa kolmen sfinksin alustaa ja vertaa niitä omiin Sfinksi-kortteihinsa:
Jos pelissä on mukana nuorempia lapsia ja peliä pelataan yksinkertaisemmilla säännöillä, ei värien järjestyksellä ole väliä sfinksejä voittaessa.


title: Ruisunikko

text: Ruisunikko ("Papaver dubium") on unikoiden sukuun kuuluva kukkakasvilaji. Suomesta ruisunikko on alkuperäislajina kadonnut ja sitä tavataan vain satunnaisena tulokkaana.


title: Ruisunikko

text: Ruisunikko kasvaa 30–60 cm korkeaksi. Varren alaosa on sirottavakarvainen, yläosa myötäkarvainen. Lehdet ovat parijakoisia ja ainakin alimpien lehtien liuskat ovat leveitä ja tylppiä. Punainen, yleensä vailla mustaa pistettä oleva kukka on yksittäin varren kärjessä. Verhiö on kaksilehtinen, mutta verholehdet putoavat varhain. Teriö on nelilehtinen ja noin 5 cm leveä. Emiö on monilehtinen ja yhdislehtinen, heteitä on runsaasti. Ruisunikko kukkii Suomessa kesä-heinäkuussa. Siemenet kypsyvät pitkänomaisessa, nuijamaisessa kodassa, joka on uurteeton ja kalju. Kotaa peittää tähtimäinen ja monisäteinen luottilevy, jonka alapuolelle avautuvista rei'istä kypsät siemenet varisevat.


title: Ruisunikko

text:
Pohjoismaissa ruisunikosta tavataan kahta alalajia, ssp. "dubium" ja ssp. "lecoqii". Lajit erottaa toisistaan erityisesti siitä, että edellisellä valkoinen maitiaisneste mustuu kuivuessaan, kun taas jälkimmäisen maitiaisneste muuttuu tummanpunaiseksi kuivuessaan. Muista unikkolajeista ruisunikko muistuttaa lähinnä silkkiunikkoa ("Papaver rhoeas"). Sen voi sekoittaa myös hietaunikkoon ("Papaver argemone").
Ruisunikon levinneisyysalue kattaa koko Euroopan lukuun ottamatta Venäjää, Itä-Ukrainaa, Fennoskandian pohjoisosia ja Islantia. Lajia tavataan myös Pohjois-Afrikassa Marokosta Tunisiaan sekä Egyptissä. Aasian puolella sitä kasvaa Turkissa, Kaukasuksen alueella sekä paikoitellen Irakissa, Iranissa ja Keski-Aasiassa. Ihmisen mukana laji on levinnyt Australiaan ja Uuteen-Seelantiin sekä Yhdysvaltoihin. Suomessa ruisunikko on kasvanut alkuperäislajina ainoastaan Ahvenanmaalla. Nämä esiintymät on luokiteltu hävinneiksi. Tulokaslajina ruisunikkoa on tavattu useissa Suomenlahden ja Pohjanlahden satamakaupungeissa sekä paikoitellen Etelä-Suomen sisämaassa. Uusia havaintoja lajista on esimerkiksi Oulusta. Suomessa on tavatut ruisunikot kuuluvat lähinnä alalajiin ssp. "dubium".


title: Ruisunikko

text: Ruisunikko on vanha viljapeltojen rikkakasvi. Suomessa sitä tavataan nykyään satunnaistulokkaana satamissa etenkin painolastikarkulaisena, joskus myös kaatopaikoilla ja tienvarsilla. Laji on toisinaan myös viljelykarkulainen.


title: Ruisunikko

text: Ruisunikkoa viljellään toisinaan myös puutarhakasvina ja se saattaa levitä luontoon niittykasvien siemensekoituksissa.


title: Tengeliö

text: Tengeliö on kylä Ylitornion kunnassa, Lapin maakunnassa. Se sijaitsee Aavasaksanvaaran etelärinteen juurella. Kylässä sijaitsee esim. Portimokosken vesivoimalaitos, joka on rakennettu kylän läpi virtaavaan Tengeliönjokeen. Tengeliössä seututie 930 Mellakosken kautta Muurolaan kääntyy oikealle, ja seututie 932 Raanujärvelle jatkuu suoraan. Tätä kutsutaan tien epäjatkuvuudeksi ja se aiheuttaa monesti sekaannusta, sillä loogisinta olisi ollut merkitä Aavasaksa - Tengeliö väli numerolla 932, ettei suoraan menevän tien numero yhtäkkiä muuttuisi. Tengeliöstä pääsee myös Alkkulaan, tietä jonka nimi on Kopanmäentie. Se on sorapintainen lukuun ottamatta aivan pientä taajamapätkää Alkkulan päässä. Matkaa tällä välillä on 7 km. Kylältä lähtee myös pohjoiseen sorapintainen tie, joka kulkee Aittamaan kautta valtatielle 21.


title: Mellakoski

text: Mellakoski on kylä Ylitornion kunnassa, Lapin maakunnassa. Se sijaitsee 45 km:n päässä kunnan keskustasta, seututeiden 929 ja 930 risteyksessä. Kylällä sijaitsee mm. Mellakosken koulu.


title: Rachid Soulaimani

text: Rachid Soulaimani (s. 21. helmikuuta 1982 Oued Zem, Marokko) on marokkolainen jalkapalloilija. Puolustajana pelaava Soulaimani edustaa Marokon pääsarjassa pelaavaa Raja Casablancaa.


title: Rachid Soulaimani

text: Maajoukkuetasolla Soulaimani on edustanut Marokkoa vuodesta 2010 lähtien. Hän pelasi ensimmäisen maaottelunsa Tansaniaa vastaan 9. lokakuuta 2010 pelatussa vuoden 2012 Afrikan kisojen karsintaottelussa.


title: Israelin heimot

text: Israelin heimot tai israeliitit tarkoittaa Raamatun Vanhassa Testamentissa Israelin kahtatoista heimoa, jotka polveutuivat patriarkka Jaakobin (toiselta nimeltään Israel) kahdestatoista pojasta.


title: Israelin heimot

text: Israeliiteilla tarkoitetaan kansan ja Jaakobin jälkeläisten lisäksi Israelin jumalaan uskovia.


title: Israelin heimot

text: On arveltu, että Joosefin, Juudan ja muiden veljien nimet olisivat alun perin olleet Kaanaan heimojen nimiä ja Raamattu kertoisi vertauskuvallisesti näiden heimojen, kuten Juudan heimon asettumisesta Egyptiin.


title: Israelin heimot

text: Israelin heimoja alettiin myöhemmin kutsua juutalaisiksi. Juudan heimo oli ylivoimaisesti suurin, ja sen mukaan sai nimensä Juudan kuningaskunta, joka syntyi, kun Israelin kuningaskunta Salomon kuoleman jälkeen jakautui kahtia. Myöhemmin roomalaisaikana käytettiin suunnilleen samasta alueesta nimeä Juudea.


title: Israelin heimot

text: Israelin kuningaskunnan tuhossa 720 eaa. kymmenen pohjoisinta heimoa joutuivat hajalleen, ja näiden Israelin kadonneiden heimojen myöhemmistä vaiheista ja heidän jälkeläisistään on esitetty useita spekulatiivisia teorioita.


title: Israelin heimot

text: Jumala antoi Jaakobin painin jälkeen Jaakobille nimen Israel. Jaakob oli Iisakin poika ja kantaisä Abrahamin pojanpoika, joka sai petoksella esikoisoikeuden ensin syntyneeltä, mutta vähemmän vanhempiensa suosiossa olleelta kaksosveljeltään Esaulta. Jaakob pakeni petoksen jälkeen Mesopotamiaan enonsa Laabanin luo. Hän halusi mennä naimisiin Laabanin tyttären Raakelin kanssa ja sopi palvelevansa enoaan seitsemän vuotta. Jaakob kuitenkin joutui itsekin petoksen uhriksi ja sai Raakelin sijasta vanhimman tyttären Lean. Laaban lupasi myös Raakelin, jos Jaakob palvelee häntä vielä toiset seitsemän vuotta. Raakelin ja Lean lisäksi myös jalkavaimot Silpa ja Bilha synnyttivät Jaakobille lapsia.


title: Israelin heimot

text: Jaakobilla oli kaksitoista poikaa: Lean synnyttämiä olivat Ruuben, Simeon, Leevi, Juuda, Isaskar ja Sebulon, hänen orjattarensa Silpan lapsia olivat Dan ja Naftali, Raakelin orjattaren Bilhan lapsia olivat Gad ja Asser, ja Raakelin lapsia Joosef ja Benjamin. Jaakobilla oli myös yksi tytär, Diina.


title: Israelin heimot

text: Toiseksi nuorin poika Joosef oli Raakelin synnyttämänä Jaakobin lempilapsi. Kateelliset veljet myivät Joosefin midianilaisille kauppiaille ja hän päätyi Egyptiin Potifarin orjaksi. Potifarin vaimon aviorikossyytösten takia hän joutui vankilaan. Vankilassa Joosef sai mainetta unien selittäjänä, ja myöhemmin häntä pyydettiin tulkitsemaan faaraon unta seitsemästä lihavasta ja laihasta lehmästä. Unen ennustamat katovuodet tulivat myös Kanaanin maahan. Jaakob lähetti osan pojistaan ostamaan viljaa Egyptistä ja he saapuivat suurvisiiriksi ylennetyn Joosefin luo. Eri vaiheiden jälkeen koko perhe päätyi Egyptiin. Ajan myötä veljesten jälkeläiset joutuivat egyptiläisten orjuuttamiksi, kunnes Mooses johdatti heidät pakoon luvattuun maahan, joka nimettiin Israeliksi.


title: SMS Viribus Unitis

text: SMS Viribus Unitis oli ensimmäinen Itävalta-Unkarin laivaston Tegetthoff-luokan taistelulaiva. "Viribus Unitis" () oli keisari Frans Joosef I:n henkilökohtainen tunnuslause.


title: SMS Viribus Unitis

text: Alus tilattiin 1908 Triestestä Stabilimento Tecnico Triestinolta, missä köli laskettiin 24. heinäkuuta 1910. Alus laskettiin vesille 20. kesäkuuta 1911 ja otettiin palvelukseen 6. lokakuuta 1912.


title: SMS Viribus Unitis

text: Alus oli 24. elokuuta 1914 alkaen Itävalta-Unkarin laivaston komentajan amiraali Anton Hausin lippulaivana.


title: SMS Viribus Unitis

text: Aluksesta tuli 31. lokakuuta 1918 vasta perustetun Jugoslavian kuningaskunnan laivaston lippulaiva, mutta koska Itävalta-Unkarin laivastossa ei palvellut serbejä ja ainoastaan 3 prosenttia oli sloveeneja. Lokakuun 1918 lopulla perustetun Pulan vallankumouskomitean hengissä säilyneiden tsekkien mukaan kroaatit (yli 31 % Itävalta-Unkarin laivaston henkilöstöstä) esittivät aluksen nimen muuttamista Kroatian itsenäisyystaistelijan mukaan "Frankopaniksi".


title: SMS Viribus Unitis

text: Aamutunneilla 1. marraskuuta kaksi Regia Marinan sukeltajaa tunkeutui Polan satamaan asettaen räjähdyspanokset aluksen kölin alle. Seuranneessa räjähdyksessä alus upposi.


title: Niels Lodberg

text: Niels Lodberg (s. 14. lokakuuta 1980) on tanskalainen jalkapalloilija, joka pelaa seurassa AC Horsens.


title: Sōmen

text: Sōmen on japanilainen hyvin ohut vehnäjauhoista tai vehnä- ja riisijauhojen sekoituksesta valmistettu nuudeli. Sōmen on japanilaisista nuudelityypeistä varhaisin: se tuotiin maahan Nara-kaudella. Ero sōmenin ja paksumpien vehnänuudeleiden hiyamugin ja udonin välillä on niiden pituus.


title: Sōmen

text: Sōmenit tarjoillaan yleensä kylminä joko kevyesti maustetun dippikastikkeen tai tsuyun kanssa. Tsuyu on yleensä katsuobushiin pohjautuva kastike, jota voidaan maustaa vihersipulilla, inkiväärillä tai myogalla. Kesällä jäällä jäähdytetyn sōmenin syöminen on yleinen tapa pysyä viileänä.


title: Sōmen

text: Kuumassa keitossa tarjoiltua sōmenia kutsutaan yleensä "nyumeniksi", ja se syödään talvella, kuten soba ja udon.


title: Danu

text: Danu, myös Anu tai Dana, on kelttiläisessä mytologiassa jumalatar ja maaemo. Danua on palvottu kelttien piirissä useilla eri nimillä ja laajalla alueella aina Itä-Euroopasta Irlantiin. Danun hahmoon on myös mahdollisesti omaksuttu useiden varhaisempien kansojen äitijumalattarien piirteitä.


title: Danu

text: Irlannin kelttiläisessä mytologiassa Danu on useiden jumalten, muun muassa Dagdan ja Lughin, äiti. Hän on myös Tuatha Dé Danann -jumalolentojen äitijumala ja johtaja. Nimi Tuatha Dé Danann merkitseekin ”jumalatar Danun kansa”. Hänen vastineensa Walesissa on Dôn.


title: Kuun synty

text: Kuun synty tapahtui nykynäkemyksen mukaan luultavimmin siten, että Marsin kokoinen planeetta, Theia, törmäsi alku-Maahan, Törmäyksen tuloksena alku-Maan kiertoradalle lensi ainetta, josta syntyi aikaa myöten kasautumalla Kuu. Kuun tarkkaa syntyperää ei silti vieläkään osata varmasti sanoa. Aiemmin Kuun oletettiin syntyneen erikseen ja Maan siepanneen Kuun, jonkin prosessin tuottaneen alusta asti Maan ja Kuun toisiaan kiertämään tai Maan jakautuneen itsestään kahtia.


title: Kuun synty

text: Kuun uskotaan syntyneen erillisenä taivaankappaleena noin 4,6 miljardia vuotta sitten jolloin aurinkokunta syntyi. Tarkkaa selitystä Kuun synnystä ei kuitenkaan tiedetä. Nykynäkemyksen mukaan Kuu olisi syntynyt noin 60 miljoonaa vuotta muun Aurinkokunnan synnyn jälkeen.


title: Kuun synty

text: Kuun syntyä koetettiin ennen kuulentoja selittää seuraavin tavoinFissioteoriaa tukee se, että Maan ja Kuun vaippojen tiheydet ovat suurin piirtein samoja. Muutoin teoria on fysikaalisesti mahdoton ja vaatii ulkopuolista voimaa jakautumisen aiheuttamiseksi. Kaksoisplaneettateoria ei selitä Maan ja Kuun liike-energioiden jakaumaa eikä niiden tiheyseroja. Niin ikään sieppausteoria on puutteellinen, sillä se ei selitä Kuun nykyistä rataa. Lisäksi Kuun ja Maan happi-isotooppi koostumukset ovat keskenään liian samanlaisia. Kuun kaltaisen ison taivaankappaleen sieppaus on Maan kokoiselle kappaleelle vaikeaa.


title: Kuun synty

text: 1970-luvulta alkaen tutkijat ovat kehitelleet törmäysteoriaa, jonka mukaan aurinkokunnan synnyn niin sanotussa oligarkkivaiheessa Maahan törmäsi Marsin kokoinen pikkuplaneetta, joka lennätti valtavan kivipilven tai möykyn avaruuteen. Tästä muotoutui Kuu. Törmäysteoriaa alettiin kehitellä, kun kuulennoilta oli saatu kuun kivinäytteitä, joita tutkimalla voitiin tehdä päätelmiä Kuun mahdollisesta syntytavasta.


title: Kuun synty

text: William Hartmann ja Donald Davis esittivät 1975 törmäysteorian, ja heistä riippumatta oman versionsa toivat esille 1976 Alfred Cameron ja William Ward. Uusi syntyteoria alkoi lyödä itsensä läpi vasta vuonna 1984 pidetyn astronomien kokouksen jälkeen. Cameron, Benz ja Slattery simuloivat suurtörmäystä ensi kertaa Los Alamosin ydinlaboratorion Cray-supertietokoneella.


title: Kuun synty

text: Moni asia tukee väitettä, että Kuu olisi syntynyt planeettatörmäyksessä. Törmäysteoriaan viittaa se että Maan ja Kuun alkuaineiden isotooppikoostumukset ovat samoja ja että Kuun aines on kevyempää kuin Maan. Kuussa on niukalti haihtuvia aineita, mikä selittyy sillä, että suurtörmäyksen lämpö haihdutti ne pois. Kuun aines on Maan ainesta keskimäärin kevyempää, koska on lähtöisin alku-Maan suhteellisen kevyestä vaipasta. Yleisimmin mainittu törmäysteorian rasite on, ettei se suoraan selitä rautapitoisten mineraalien puuttumista Kuusta. Tältäkään osin törmäysteoria ei ole kuitenkaan täydessä ristiriidassa Kuun havaitun raudan vähyyden kanssa.


title: Kuun synty

text: Tutkijat Rob de Meijer ja Wim van Westener ovat vuonna 2010 väittäneet, että Kuu olisi syntynyt maan sisäisen uraani- ja toriumräjähdyksen sinkoamasta aineesta. Tutkijoiden valtavirta ei tätä ajatusta kannata.


title: Kuun synty

text: "Science"-lehdessä vuonna 2014 julkaistussa artikkelissa esitettiin todisteita siitä, että jo aiemmin uskottu Theia-planeetan törmäys Maahan tapahtui 4,5 miljardia vuotta sitten. Löydettyjä kiviä on analysoitu, ja niistä on löytynyt materiaalia toisesta planeesta, siis Theiasta.


title: Kuun synty

text: Kuun syntytapahtumaa on mallinnettu tietokonelaskuilla. Tutkijat ovat kokeilleet monenlaisia massoja ja törmäyskulmia. Niiden mukaan esimerkiksi törmäys kohtisuoraan ei olisi synnyttänyt kuuta, kuten ei myöskään kahden saman massaisen kappaleen törmäys. Törmäysteoriassa miltei Maan radalla liikkunut suunnilleen Marsin kokoinen protoplaneetta "Theia" törmäsi viistosti nykyistä pienempään alku-Maahan, ja tällöin Maasta irtosi ainesta Kuun muodostumiseen. Näihin aikoihin Aurinkokunta lienee ollut alle 200 miljoonan vuoden ikäinen ja nykyisten planeettojen alkioiden seassa vaelteli pienempiä planeetta-alkioita eli protoplaneettoja. Tuolloin elettiin oligarkkivaihetta, joissa planeettojen muodostumiseen liittyvät suurimpien kappaleiden törmäykset olivat jo suhteellisen harvinaisia.


title: Kuun synty

text: Alkujaan Maahan törmännyt Theia olisi liikkunut Maan radalla niin sanotulla hevosenkenkäradalla, joka olisi alkanut heilua planeettojen ratojen vaikutuksesta käyden yhä lähempänä Maata, kunnes törmäsi siihen. Maan massa olisi ollut silloin puolet tai kolmasosa nykyisestä massasta ja Theia olisi törmännyt Maahan hyvin viistosti.


title: Kuun synty

text: Törmäysteoria tekee Kuun synnyn Maan tyyppiselle planeetalle harvinaiseksi, sillä se vaatii sopivan nopeuden, tulokulman ja törmäävien kappaleiden massan. Merkuriuksella, Marsilla ja Venuksella ei olekaan vastaavan kokoisia kuita kuin Maalla.


title: Kuun synty

text: Törmäyksessä vapautui räjähdysmäisen nopeasti miljoona miljardia TNT-megatonnia vastaava energia. Valtavassa mullistuksessa maankuori repesi, Maan vaippa muovautui uudestaan ja valtava törmäysenergia kuumensi kiveä silikaattihöyrykaasukehäksi Maalle, jonka muoto muutteli rajusti törmäykseen liittyvässä rajussa mylläkässä. Törmääjän rautaydin sulautui Maan rautaytimeen. Eräässä tietokonemallinnoksessa törmääjän ydin kimposi Maasta Maan kiertoradalle, mutta putosi takaisin ja silloin toinen törmäys saattoi muovata Maan hetkeksi käsipainon muotoiseksi.


title: Kuun synty

text: Kuumaa törmäysjätettä lensi kaasuna Maasta ulos. Puolet alku-Maan massasta hävisi, kun törmäys heitti Maasta massaa noin kaksi kertaa enemmän kuin Kuussa on nyt. Osa jätteestä karkasi maan vetovoimakentästä, osa satoi Maan pinnalle. Osa jäi kiertämään Maata.


title: Kuun synty

text: Maata kiertävä siitä irronnut massa asettui nopeasti kaasuosasten keskinäisissä törmäyksissä renkaan muotoon. Aineen lämpötila olisi ollut alussa yli 4 000 astetta alle 8 maan säteen päässä Maasta. Kuuman kaasun jäähtyessä renkaaseen ilmestyi hitusia hieman samaan tapaan kuin rakeita ukkospilveen. Hituset alkoivat keskinäisissä törmäyksissä kasvaa suuremmiksi. Kuun synty vei alle 10 vuotta, eräiden mallien mukaan kuukauden. Kuu syntyi kiekon ulkoreunalla noin 20 000 kilometrin päässä Maasta. Eräiden simulaatioiden mukaan Kuu syntyi spiraalihaaroista. Maan vetovoima esti suurten kappaleiden synnyn lähellä alueella joka oli Rochen rajan sisällä.


title: Kuun synty

text: Monien laskelmien mukaan syntyi ensin kaksi kuuta, jotka törmäsivät toisiinsa tai toinen törmäsi Maahan, niin että jäi vain yksi kuu. Kuun rata kallistui kuuhun kertymättömän törmäysjätteen vetovoiman vaikutuksesta kun Maata kiertävään renkaaseen syntyi Kuun vetovoiman vaikutuksesta tiheysaalto, jonka vetovoima kallistutti alku-Kuun rataa. Tiheysaalloista myös syntyi pienempiä kuita, jotka imeytyivät syntyvään alku-Kuuhun. Kuun rata vaihteli ja muuttui eräässä vaiheessa hyvin kapeaksi ellipsiksi rataresonansseissa. Kun Kuun rata oli hyvin kapea ellipsi, vuorovesivoimat kykenivät sulattamaan Kuun.


title: Kuun synty

text: Synnyttyään Kuu oli sulaa laavaa. Se alkoi etääntyä Maasta vuorovesivoimien takia. Kun Kuu oli muodostunut, sen uloimmat kerrokset satojen kilometrien syvyydessä sulivat ja keveimmät aineet nousivat pinnalle. Tämän jälkeen pinta jäähtyi ja siihen muodostui kiinteä kuori.


title: Kuun synty

text: Israelilainen tutkijakolmikko väittää, että Kuun synnyttivät yhden ison törmäyksen sijasta useat pienemmät törmäykset. Teorian mukaan Maalla oli alussa jopa kymmeniä kuita. Monen törmääjän teoria selittää sen, ettei Kuun ja Maan kosotumuksissa näy yhden ison törmäyksen synnyttämiä kemiallisia jälkiä. Silti teorialla ei ole laajaa kannatusta.


title: Kuun synty

text: 700 miljoonan ensimmäisen vuoden aikana Kuu oli voimakkaan meteoriittisateen kohteena. Kuuhun osui halkaisijaltaan noin 100 kilometrin kokoisia asteroideja. Tämän pommituksen johdosta Kuun pinnalle syntyivät kuoppia eli ”meriä” (). Erään näkemyksen mukaan Maalla olisi ollut toinen, alkukuuta paljon pienempi kuu Lagrangen pisteessä. Tämä kuu olisi luiskahtanut pois L4-pisteestä ja törmännyt alkukuuhun ja synnyttänyt Kuun kaksi erilaista pallonpuoliskoa. Noin 3,9 miljardia vuotta sitten Kuun elämässä oli rauhallisempi kausi. Törmäyksissä syntyneisiin kuoppiin alkoi syvemmältä Kuun sisästä tihkua sulaa basalttia. Noin 3 miljardia vuotta sitten kiertolainen oli saavuttanut tasapainoaseman ja "meret" olivat täyttyneet ja jähmettyneet. Tämän jälkeen Kuussa ei ole tapahtunut suuria muutoksia lukuun ottamatta meteoriittien synnyttämiä kraattereita.


title: Kuun synty

text: Nykyisin Kuu on noin 384 400 kilometrin päässä Maasta, ja mittausten mukaan se loittonee joka vuosi noin 3,8 cm. Pieni osa Maan pyörimisliikkeestä siirtyy vetovoimavaikutuksesta Kuun rataan, minkä seurauksena kiertolainen on vuosi vuodelta kauempana emoplaneetastaan. Mitä kauemmas Kuun rata karkaa, sitä heikommaksi vuorovesi-ilmiö käy Maan pinnalla ("katso myös vuorovesilukkiutuminen"). Toistaiseksi Kuu on kuitenkin niin lähellä kiertämäänsä planeettaa, että menee vielä pitkään, ennen kuin sen loittoneminen alkaa vaikuttaa merkittävästi olosuhteisiin Maassa. Kuu on vetovoimallaan vakauttanut Maan akselin kallistumaa, joka ilman Kuuta saattaisi vaihdella jopa 60 astetta.


title: Kuun synty

text: Törmäysteoriaa vastustavien mukaan teoria ei selitä Kuun nykyistä koostumusta. Kuussa on rautaoksidia FeO vähemmän kuin Marsissa, enemmän kuin Maassa. Tämän mukaan suurin osa Kuun vaipasta ei olisi lähtöisin Maasta. Kuusta puuttuu raskaita siderofiileiksi sanottuja alkuaineita, joita on runsaasti Maan vaipassa. Toisaalta Kuusta haettujen kivien happi-isotooppisuhteet ovat samoja kuin Maassa. Koska törmäysteorian mukaan Maahan törmänneen Theian ainetta pitäisi olla Kuussa, kuun happi-isotooppikoostumuksen tulisi erota Maan happi-isotooppikoostumuksesta.


title: Kuun synty

text: Teorian kanssa näyttää olevan ristiriidassa Kuusta löydetty vesi, jonka olisi pitänyt haihtua törmäyksessä. Myöskään muiden haihtuvien aineiden pitoisuuksien suhteet eivät sovi törmäysteoriaan.


title: Kuun synty

text: Tuoreen yhdysvaltalaistutkimuksen mukaan Kuun titaani-isotooppien suhde on sama kuin Maan manttelissa. Näin ollen Maahan törmänneen kappaleen on täytynyt olla kaksi kertaa luultua suurempi, jotta se olisi voinut muuttaa myös maan isotooppirakennetta.


title: Carsten Embach

text: Carsten Embach (s. 12. lokakuuta 1968 Stralsund, DDR) on saksalainen entinen rattikelkkailija.


title: Carsten Embach

text: Monien muiden rattikelkkailijoiden tavoin myös Embachilla on vahva yleisurheilutausta. Hänen lajinsa oli pituushyppy, missä hän sijoittui vuoden 1990 halli-EM-kilpailuissa viidenneksi tuloksella 783. Samana vuonna hän hyppäsi Potsdamissa ennätystuloksensa 801.


title: Carsten Embach

text: Rattikelkkailun pariin Embach siirtyi vuonna 1992 ja kilpaili ensi kertaa olympialaisissa 1994 Lillehammerissa, missä hän saavutti neljän miehen kilpailussa pronssia Wolfgang Hoppen ohjaamassa kelkkajoukkueessa. Vuosina 1995 ja 1997 hän voitti Hoppen joukkueessa neljän miehen kelkassa MM-kultaa ja vuonna 1996 MM-pronssia. Hoppen johtama joukkue jäi kuitenkin ulos 1998 Naganon olympialaisista, minkä johdosta Hoppe lopetti uransa. Vuonna 1999 hän saavutti EM-pronssia Harald Czudajn neljän miehen joukkueessa.


title: Carsten Embach

text: Embach siirtyi 2000-luvulle tultaessa André Langen neljän miehen kelkkajoukkueessan ja voitti uransa kolmannen maailmanmestaruuden vuonna 2000 sekä MM-hopeaa vuonna 2001. Langen joukkueessa hän voitti neljän miehen kilpailussa kultaa myös 2002 Salt Lake Cityn olympialaisista sekä seuraavana vuonna maailmanmestaruuden Lake Placidissa.


title: Carsten Embach

text: Lopetettuaan aktiiviuransa Embach on toiminut Saksan maajoukkueen valmentajana.


title: Carsten Embach

text: Olympialaiset


title: Carsten Embach

text: Maailmanmestaruuskilpailut


title: Carsten Embach

text: Euroopanmestaruuskilpailut


title: Anamorfoosi

text: Anamorfoosi tarkoittaa vääristynyttä projektiota tai perspektiiviä, jota katsojan pitää katsoa tietystä pisteestä tai erityisvälineillä, jotta kuva näkyisi kuten on tarkoitettu. Kreikankielinen sana tarkoittaa "uudelleen muodostettua".


title: Anamorfoosi

text: Usein anamorfoosia soveltava kuva on piirretty vinoksi, mutta se näyttää suoralta ja oikealta, kun sitä katsotaan vinosti määrätystä kohdasta, erityisen peilin tai monisärmäisten hiottujen lasien läpi.


title: Idol 2004

text:
Ruotsin ensimmäinen Idols-kisa alkoi syyskuussa 2004. Kilpailu alkoi koelauluista. Seuraava vaihe oli slutaudition. Slutauditionin jälkeen vuorossa oli Kvalprogram-viikot. Viimeinen vaihe oli Veckofinal, josta selvisi lopullinen voittaja. Idolin ensimmäisen kauden voitti 26. marraskuuta 26-vuotias Daniel Lindström. Daniel on tähän mennessä Ruotsin Idols-historian vanhin voittaja.
Koelauluja käytiin kesä-heinäkuussa 2004 Malmössä, Uumajassa, Tukholmassa, Karlstadissa ja Göteborgissa. Koelaulajia oli yhteensä yli 1700.


title: Elements of Persuasion

text: Elements of Persuasion on Dream Theaterin laulajana tunnetun James LaBrien ensimmäinen sooloalbumi.


title: Igor Martínez

text: Igor Martínez Caseras (s. 19. heinäkuuta 1989 Vitoria-Gasteiz, Álavan maakunta, Espanja) on espanjalainen jalkapalloilija, joka edustaa Espanjan korkeimmalla sarjatasolla Primera Divisiónissa pelaavaa bilbaolaista Athleticia. Hän on pelipaikaltaan hyökkäävä keskikenttäpelaaja.


title: Igor Martínez

text: Martínez on vitorialaisen Alavésin kasvatti. Hän pelasi seuran edustusjoukkueessa Espanjan toiseksi ja kolmanneksi korkeimmilla sarjatasoilla kolmen kauden ajan vuosina 2007–2010.


title: Igor Martínez

text: Toukokuussa 2010 Martínez siirtyi bilbaolaiseen Athleticiin, jonka kanssa hän teki kolmevuotisen sopimuksen. Hänet rekisteröitiin seuran B-joukkueeseen, mutta hän otti osaa edustusjoukkueen harjoituskaudella kesällä 2010. Virallisen debyyttinsä edustusjoukkueessa ja Espanjan korkeimmalla sarjatasolla Primera Divisiónissa hän teki ottelussa Sportingia vastaan 18. syyskuuta 2010.


title: Igor Martínez

text: Martínez kutsuttiin Espanjan alle 21-vuotiaiden maajoukkueeseen lokakuussa 2010. Aikaisemmin hän on kuulunut alle 19-vuotiaiden maajoukkueeseen.


title: Anish Giri

text: Anish Giri (s. 28. kesäkuuta 1994) on hollantilainen shakin suurmestari. Hänen isänsä on nepalilainen ja äitinsä venäläinen. Giri saavutti suurmestarin arvon 14 vuoden, seitsemän kuukauden ja kahden päivän ikäisenä.


title: Wolfgang Hoppe

text: Wolfgang Hoppe (s. 14. marraskuuta 1957 Apolda) on saksalainen entinen rattikelkkailija.


title: Wolfgang Hoppe

text: Hoppe syntyi urheilulliseen perheeseen: hänen isänsä Werner ja veljensä Heinz voittivat kumpikin useita kertoja Itä-Saksan mestaruuden motocrossissa. Wolfgang Hoppella itsellään, kuten monilla muillakin menestyneillä rattikelkkailijoilla, on vahva yleisurheilutausta. Vuonna 1976 hän saavutti juniorien Itä-Saksan mestaruuskilpailuissa hopeaa kymmenottelussa. Vuonna 1981 hän kouluttautui koneinsinööriksi ja siirtyi rattikelkkailun pariin Raimund Berthgen valmennukseen "ASK Vorwärts Oberhof" -seuraan, aluksi jarrumieheksi, huomattuaan etteivät lahjat riitä huipputasolle yleisurheilussa.


title: Wolfgang Hoppe

text: Rattikelkkailussa Hoppesta tuli eräs lajinsa menestyneimmistä urheilijoista kautta aikain. Hän voitti kaksi olympiakultaa, kuusi maailmanmestaruutta ja viisi euroopanmestaruutta sekä lukuisia himmeämpiä mitaleita. Hänen uransa ikimuistoisin hetki oli 1984 Sarajevon olympialaisissa, missä hän voitti kapteenina kultamitalit sekä kahden että neljän miehen kelkkailussa. Hänen pitkäaikaisimpia jarrumiehiään olivat Dietmar Schauerhammer ja Bogdan Musiol. Albervillen olympialaisissa 1992 hän toimi avajaisissa joukkueen lipunkantajana ensimmäistä kertaa Saksojen yhdistymisen jälkeen.


title: Wolfgang Hoppe

text: Hoppe lopetti uransa jäätyään ulos Naganon olympialaisista 1998 ja siirtyi valmentajaksi. Maailmanmestaruuskilpailut


title: Wolfgang Hoppe

text: Euroopanmestaruuskilpailut


title: Royal Rumble (2002)

text: Royal Rumble (2002) oli viidestoista jokavuotinen Royal Rumble pay-per-view (PPV) tapahtuma, minkä World Wrestling Federation (WWF) tuotti. Se pidettiin 20. tammikuuta, 2002 Philips Arenalla Atlantassa, Georgiassa.


title: Royal Rumble (2002)

text: Pääfeudi oli Chris Jerichon ja The Rockin välillä, Jerichon Undisputed WWF -mestaruudesta. Heidän feudi alkoi lokakuussa 2001, kun molemmat olivat "Team WWF:än" jäseniä InVasion aikana ja he kinastelivat WCW -mestaruudesta, mikä jatkui Vengeanceen asti. Vengeancessa, Jericho voitti The Rockin WCW -mestaruuden ja hallitsevan WWF mestarin Steve Austinin, mikä yhdisti tittelit. Seuraavassa RAW'ssa, Jericho puolusti onnistuneesti titteliä Austinia vastaan Steel Cage matsissa, Booker T:n avulla. Parin viikon aikana, Jericho puolusti onnistuneesti mestaruuttaan The Big Show'ta, Rob Van Damia ja Kurt Anglea vastaan. 3. tammikuuta SmackDown!ssa, The Rock ansaitsi WWF mestaruusmatsin Royal Rubmleen voittamalla Booker T:n. 10. tammikuuta, SmackDown!ssa, The Rock ja Rob Van Dam voittivat Jerichon ja Testin, Rockin pattamalla luovuttamaan Jerichon Sharpshootter liikkeellä.


title: Royal Rumble (2002)

text: 7. tammikuuta RAW'ssa, Royal Rumble matsia alettiin rakentamaan, Austinin ilmoittaessa haluavansa osallistua. Myöhemmin tuona iltana, kahdeksan kuukautta loukkaantumisen takia poissa ollut, Triple H palasi ja ilmoitti, että hän tulisi osallistua Royal Rumble matsissa. Hänet kuitenkin keskeytti Kurt Angle, joka tuli muistuttamaan HHH:ta edellisvuoden häviöstä hänelle, kun hän oli olluta hallitseva WWF mestari. Kostoksi, Triple H iski Anglelle Pedigreen. 10. tammikuuta SmackDownissa!, The Undertaker, Kane ja Triple H sekaantuivat Austini ja Anglen väliseen otteluun. Lopussa, vain Tiple H selviiytyi naarmuitta, kunnes The Undertaker passitti hänet alas rampilta. 14. tammikuuta, RAW'ssa, Triple H ilmoitti, että haluaa voittaa Undisputed WWF -mestaruuden. Austin juoksi rinkiin ja tappelivat, kunnes Undertaker tuli ja löi Triple H:ta tuolilla, mikä soi Austini iskeä Stone Cold Stunner hänelle. Undertaker löi tämän jälkeen Austinia tuolilla. 17. tammikuuta SmackDownissa!, Austin ja Triple H voittivat Anglen ja Booker T:n. Matsin jälkeen Undertaker tuli taas ja löi heidät.


title: Royal Rumble (2002)

text: Uusi kehääntulo aika on noin joka toinen minuutti.


title: Royal Rumble (2002)

text: ^ Undertakerin eliminoiduttua, hän meni takaisin kehään ja eliminoi Mavenin


title: Royal Rumble (2002)

text: ^ Tämä oli Austinin 36. eliminaatio Royal Rumblessa, mitä ennätystä hän piteli kahdeksan vuotta, kunnes Shawn Michaels rikkoi sen vuoden 2010 Royal Rumblessa.


title: David Blu

text: David Blu (; s. 18. heinäkuuta 1980 Los Angeles) on yhdysvaltalais-israelilainen koripalloilija, joka edustaa nykyisin Maccabi Tel Avivia. Hänen syntymänimensä oli David Bluthenthal, mutta kesällä 2010 hän vaihtoi nimekseen David Blu.


title: David Blu

text: Blu pelasi lukiokoripalloa Venicen ja Westchesterin lukioissa. Hän siirtyi vuonna 1998 Etelä-Kalifornian yliopistoon, jota hän edusti neljän kauden ajan. Toisella yliopistokaudellaan Blu teki 13,9 pistettä ottelua kohden, joka oli hänen yliopistouransa paras pistekeskiarvo. Vuonna 2002 Blu siirtyi Maccabi Tel Aviviin kahdeksi kaudeksi. Jälkimmäisellä kaudella hän voitti Euroliigan mestaruuden. Kaudeksi 2004–2005 Blu siirtyi Sacramento Kingsiin, mutta lähti seurasta ennen kauden alkua ja liittyi BK Dynamo Pietariin. Hän pelasi seurassa tammikuuhun 2005 saakka, jonka jälkeen hän siirtyi loppukaudeksi Pallacanestro Trevisoon. Kauden päätyttyä Blu pelasi kauden Virtus Bolognassa ja tämän jälkeen kauden Fortitudo Bolognassa. Kaudeksi 2007–2008 Blu palasi Maccabiin. Hän edusti seuraa vuoden ajan ja siirtyi pian Le Mans Sarthe Basketiin. Blu pelasi seurassa kauden ajan, kunnes palasi Maccabiin.


title: New Yorkin kuvernööri

text: New Yorkin kuvernööri (engl. "governor of New York") on New Yorkin osavaltion toimeenpanovallan haltija ja asevoimien ylipäällikkö. Hän hyväksyy osavaltion lait tai voi hylätä ne veto-oikeudellaan. Nykyinen kuvernööri on demokraatti Andrew Cuomo, sen jälkeen kun hänet valittiin marraskuussa 2010, ja aloitti tammikuun alussa. Neljä kuvernööriä on yltänyt Yhdysvaltain presidentiksi: Martin Van Buren, Grover Cleveland, Theodore Roosevelt ja Franklin Roosevelt.


title: Tina: What’s Love Got to Do With It

text: Tina: What's Love Got to Do With It ("What’s Love Got to Do With It") on Brian Gibsonin ohjaama yhdysvaltalainen elämäkertaelokuva vuodelta 1993. Elokuva perustuu Tina Turnerin elämään.


title: Tina: What’s Love Got to Do With It

text: "Video-oppaassa" vuodelta 1994 elokuva saa kolme tähteä viidestä, mikä vastaa sanallista arviota ”hyvä”.


title: Dietmar Schauerhammer

text: Dietmar Schauerhammer (s. 12. elokuuta 1955 Neustadt an der Orla) on saksalainen entinen rattikelkkailija. Aktiiviaikoinaan hän edusti Itä-Saksaa.


title: Dietmar Schauerhammer

text:
Ennen rattikelkkailu-uraansa Schauerhammer kilpaili yleisurheilussa moniottelijana. Hän voitti vuosina 1976, 1977, 1979 ja 1980 Itä-Saksan hallimestaruuden viisiottelussa. Kymmenottelussa hän edusti maataan 1978 Prahan EM-kisoissa, missä hän sijoittui neljänneksitoista. Hänen ennätyksensä kymmenottelussa on 8054 pistettä (10,70 - 7.48 - 14.77 - 2.03 - 48,43 -
14,95 - 42.58 - 4.60 - 57.12 - 4.46,2) vuodelta 1980. Hänen seuransa yleisurheilussa oli SC Motor Jena.


title: Dietmar Schauerhammer

text: Rattikelkkailuun Schauerhammer siirtyi 1980-luvun alussa ja voitti Wolfgang Hoppen miehistössä lukuisia arvokisamitaleita, kirkkaimpana kruununa olympiakultaamitalit sekä kahden että neljän miehen kilpailuissa 1984 Sarajevosta.


title: Dietmar Schauerhammer

text: Sittemmin Schauerhammer lopetti uransa ja toimi liikunnanopettajana.Maailmanmestaruuskilpailut


title: Dietmar Schauerhammer

text: Euroopanmestaruuskilpailut


title: Juri Kalitvintsev

text: Juri Kalitvintsev (, , s. 5. toukokuuta 1968) on venäläissyntyinen ukrainalainen jalkapallovalmentaja ja entinen keskikenttäpelaaja.


title: Juri Kalitvintsev

text: Kalitvintsev aloitti uransa SK Rototr Volgogradissa 1985 ja pelasi uransa alkuvuosina myös FK SKA Rostov-na-Donussa. Kalitvintsev voitti Rotorin kanssa viimeiseksi jääneen Neuvostoliiton ykkösdivisioonan kaudella 1991. Neuvostoliiton romahdettua Kalitvintsev jatkoi uraansa FK Dynamo Moskovassa ja FK Lokomotiv Nižni Novgorodissa, kunnes siirtyi 1994 pelaamaan Ukrainaan FK Dynamo Kiovaan. Kalitvintsev muodosti 1990-luvun lopulla Dynamon keskikentän rungon yhdessä Serhi Rebrovin ja Andri Ševtšenkon kanssa. Vuonna 1995 Kalitvintsev valittiin Ukrainan vuoden jalkapalloilijaksi. Dynamossa hän juhli Ukrainan-mestaruutta neljästi, kunnes siirtyi 1998 turkkilaiseen Trabzonsporiin. Kalintvintsev viihtyi Turkissa vain yhden kauden ja palasi takaisin Ukrainaan. Hän lopetti uransa TsSKA Kiovassa vuonna 2000.


title: Juri Kalitvintsev

text: Maajoukkuetasolla Kalintvintsev edusti Ukrainaa 22 maaottelussa 1995–1999. Hän toimi myös maajoukkueen kapteenina.Pelaajauransa jälkeen Kalintvintsev siirtyi valmentamaan FK Zakarpattia Užhorodia, mutta pesti oli vähemmän menestyksekäs, sillä seura putosi Ukrainan liigasta kaudella 2001–2002. Kauden jälkeen hän siirtyi Ukrainan jalkapalloliiton palvelukseen ja toimi maan alle 19- ja 17-vuotiaiden maajoukkueiden päävalmentajana. Hänen johdollaan Ukraina voitti alle 19-vuotiaiden Euroopan-mestaruuden vuonna 2009.


title: Juri Kalitvintsev

text: Vuonna 2006 Kalintvintsev siirtyi FK Dynamo-2 Kiovan valmentajaksi. Hänen johdollaan FK Dynamo Kiovan kakkosjoukkue sijoittui Ukrainan kakkosdivisioonassa parhaimmillaan viidenneksi kaudella 2007–2008. Helmikuussa 2010 Kalintvintsevistä tuli Ukrainan maajoukkueen apulaisvalmentaja. Päävalmentaja Myron Markevytšin erottua elokuussa 2010, nousi Kalintvintsev väliaikaiseksi päävalmentajaksi. Kalitvintsevin alaisuudessa Ukrainan esitykset eivät olleet mairittelevia ja lopulta liitto korvasi hänet huhtikuussa 2011 Oleh Bloh’inilla.


title: Juri Kalitvintsev

text: Tammikuussa 2013 Kalitvintsev palasi valmennustehtäviin Venäjän liigassa pelaavan FK Volga Nižni Novgorodin päävalmentajana. Heikkojen esitysten myötä putoamiskamppailuun vajonnut Volga ja Kalitvintsev purkivat sopimuksensa maaliskuun lopussa 2014.


title: Juri Kalitvintsev

text: Kesäkuussa 2016 Kalitvintsevistä tuli Venäjän 1. divisioonaan pudonneen FK Dynamo Moskovan päävalmentaja. Kalitvintsevin johdolla Dynamo voitti kaudella 2016/17 divisioonan mestaruuden ja palasi yhden kauden tauon jälkeen pääsarjatasolle. Liigakausi lähti liikkeelle kuitenkin alavireisesti ja liigan häntäpäähän juuttunut Dynamo erotti Kalitvintsevin lokakuun alussa 2017.


title: Keltarintahuitti

text: Keltarintahuitti ("Hapalocrex flaviventer") on amerikkalainen rantakana. Lajista tunnetaan viisi alalajia, jotka elävät Keski-Amerikassa, Länsi-Intian saaristossa ja Etelä-Amerikan pohjois- ja itäosissa, etelässä Paraguayhin ja Pohjois-Argentiinaan saakka. Pieter Boddaert kuvaili lajin holotyypin Cayennesta vuonna 1783.


title: Pampahuitti

text: Pampahuitti ("Porzana spiloptera") on eteläamerikkalainen rantakana. Se elää pienehköllä alueella Etelä-Uruguayssa ja Pohjois-Argentiinassa. Populaation koko on alle 10 000 yksilöä. Henry Durnford kuvaili lajin holotyypin Belgranosta, Buenos Airesista Argentiinasta vuonna 1877.


title: Henry Durnford

text: Henry Durnford oli englantilainen lintutieteilijä, joka keräsi lintuja Etelä-Amerikassa 1870-luvulla. Hän tutki Pohjois-Argentiinaa, pääasiassa Tucumánin seutua, mutta myös läheisiä Paraguayn ja Bolivian rajaseutuja. Hän kuoli 11. tai 13. heinäkuuta 1878 Campo Santossa lähellä Saltan kaupunkia Pohjois-Argentiinassa.


title: Henry Durnford

text: Durnford kuvaili tieteelle uuden rantakanan, pampahuitin ("Porzana spiloptera") vuonna 1877.


title: Kiinanhuitti

text: Kiinanhuitti ("Zapornia fusca") on eteläaasialainen rantakana. Sen elinympäristö ulottuu Pakistanista, Sri Lankasta ja Intiasta Kiinaan, Japaniin, Indokiinaan, Kaakkois-Aasiaan, Filippiineille ja läntiseen Indonesiaan. Lajista tunnetaan neljä alalajia. Carl von Linné kuvaili lajin holotyypin Filippiineiltä vuonna 1766.


title: Podlasian voivodikunta

text: Podlasian voivodikunta () on yksi Puolan kuudestatoista voivodikunnasta. Se sijaitsee Koillis-Puolassa ja sen pääkaupunki ja samalla suurin kaupunki on Białystok. Voivodikunnan pinta-ala on 20 187 neliökilometriä ja asukasluku 1 191 918 (2014).


title: Podlasian voivodikunta

text: Podlasian voivodikunta syntyi Puolan hallintouudistuksessa vuonna 1999 entisistä Białystokin, Łomżan ja Suwałkin voivodikunnista.


title: Podlasian voivodikunta

text: Podlasian voivodikunta rajoittuu etelässä Lublinin voivodikuntaan, lännessä Masovian ja Warmia-Masurian voivodikuntiin, pohjoisessa Venäjän Kaliningradin alueeseen, idässä Valko-Venäjään ja koillisessa Liettuaan.


title: Podlasian voivodikunta

text: Taulukossa on lueteltu voivodikunnan 20 suurinta kaupunkia väkiluvun mukaan.


title: Harald Czudaj

text: Harald Czudaj (s. 14. helmikuuta 1963 Wemsdorf, DDR) on saksalainen entinen rattikelkkailija, olympiavoittaja ja Stasin agentti. Hän edusti uransa aikana Itä-Saksaa ja myöhemmin Saksan liittotasavaltaa.


title: Harald Czudaj

text: Czudaj aloitti uransa "SG Dynamo Zinnwald" -seurassa. Ensimmäiset arvokisamitalinsa hän saavutti vuoden 1990 MM-kilpailuista St. Mortizista, kun hän saavutti miehistön kapteenina hopeaa sekä kahden että neljän miehen kilpailuista. Seuraavana vuonna Altenbergin MM-kisoista hän saavutti pronssia neljän miehen kilpailussa.


title: Harald Czudaj

text: Vuonna 1992 Czudajn johtama nelikko (Tino Bonk, Axel Jang, Alexander Szelig) voitti Euroopan mestaruuden. Samana vuonna Czudaj myönsi toimineensa Itä-Saksan salaisen poliisin Stasin ilmiantajana salanimellä "Ralf Richter" ja lähettäneensä ainakin kymmenen raporttia seuratoveriensa tekemisistä vuosina 1988–1990. Czudaj pyysi tekemisiään anteeksi ja hänen annettiin kilpailla Albertvillen olympialaisissa. Hänen johtamansa nelikko sijoittui kuudenneksi.


title: Harald Czudaj

text: Czudajn uran kirkkain kruunu olivat 1994 Lillehammerin olympialaiset, missä hän neljän miehen kelkan pilottina voitti olympiakultaa yhdessä Karsten Brannaschin, Olaf Hampelin ja Alexander Szeligin kanssa. Vuonna 1995 sama nelikko saavutti EM-pronssia. Samana vuonna hän saavutti pilottina neljän miehen kelkkailussa myös MM-pronssia. Czudaj voitti vielä neljän miehen kelkkailussa uransa toisen Euroopan mestaruuden vuonna 1998 sekä EM-pronssia vuonna 1999.


title: Harald Czudaj

text: Czudaj lopetti aktiiviuransa vuonna 2001 ja on sittemmin toiminut valmentajana. Vuonna 2006 Torinon olympialaisissa hän valmensi Alankomaiden maajoukkuetta.Maailmanmestaruuskilpailut


title: Harald Czudaj

text: Euroopanmestaruuskilpailut


title: Manglerudhallen

text: Manglerudhallen on Norjassa Oslon kaupungissa sijaitseva jäähalli, jonka katsojakapasiteetti on 2 000. Halli avattiin vuonna 1979. Maan pääsarjassa GET-ligaenissa pelaava jääkiekkojoukkue Manglerud Star Ishockey pelaa kotiottelunsa Manglerudhallenissa. Halli sijaitsee Oslon kaupunginosa Manglerudissa.


title: Kosraenhuitti

text: Kosraenhuitti ("Zapornia monasa") oli Mikronesian liittovaltioon kuuluvan Kosraen saaren kotoperäinen rantakana. Lajista tunnetaan vain kaksi näytettä, jotka Heinrich von Kittlitz keräsi Kosraesta 1827–1828. Niitä säilytetään Venäjän Tiedeakatemiassa Pietarissa. Laji kuoli sukupuuttoon luultavasti 1830- tai 1840-luvulla lähtetyssaarnaajien ja valaanpyytäjien mukana saapuneiden lintuja saalistaneiden rottien takia.


title: Royal Rumble (2004)

text: Royal Rumble (2004) oli seitsemästoista Royal Rumble showpaini pay-per-view (PPV) tapahtuma, minkä tuotti World Wrestling Entertainment (WWE). Se pidettiin 25. tammikuuta, 2004 Wachovia Centerissä Philadelphiassa, Pennsylvaniassa.Punainen ██ ja "RAW" tarkoittaa Raw supertähteä, sininen ██. ja "SD!" tarkoittaa SmackDown! supertähteä. Uusi sisääntulo aika oli noin joka 90 sekunti.


title: Smash-Tennis

text: Smash ry on Helsingissä, Espoossa ja Kotkassa toimiva tennis-, sulkapallo-, squash-, padel-, racketlon-, pickleball ja pöytätennisseura, joka edistää sekä harrastus- että kilpailutoimintaa edellä mainittujen lajien parissa. Toiminnan perusstrategiana on olla tehokkaasti toimiva kasvattajaseura pääkaupunkiseudulla ja Kymenlaaksossa. Smashin valmennustoiminta jakautuu kilpa-, juniori- ja aikuisvalmennukseen.


title: Smash-Tennis

text: Smashin toiminta alkoi vuonna 1978, kun silloisessa Myllypuron Tenniskeskuksessa perustettiin Smash-Tennis ry. Vuoden 2017 alkupuolella Smash-Tennis ry muutti nimensä Smash ry:ksi tavoitteenaan palvella paremmin myös muiden mailapelien kuin tenniksen harrastajia ja valmennettavia. Nykyinen Smash Center Helsingin Myllypurossa (ent. Finland Tennis Club) toimii edelleen seuran pääasiallisena toimintakeskuksena. Smash Centerissä voi pelata ja osallistua valmennukseen tenniksessä, sulkapallossa, padelissa, squashissa, pickleballissa ja pöytätenniksessä. Smash järjestää myös Espoossa Olarin Tennishallissa sekä Kotkan Tennishallissa sekä Kaisaniemen tenniskentillä tennisvalmennusta, -kilpailuja ja -tapahtumia.


title: Smash-Tennis

text: Parhaiten menestyneitä smashiläisiä vuosien varrella ovat muun muassa tennispelaajat Nanne Dahlman, Kim Tiilikainen, Piia Suomalainen, Katariina Tuohimaa ja Timo sekä Maarit Nieminen.


title: Smash-Tennis

text: Smashissa oli 6. marraskuuta 2017 jäseniä 2 042, joista aikuisia miehiä oli 703, naisia 537, poikia 463 ja tyttöjä 339. Smash on Suomen suurin mailapeliseura.


title: Smash-Tennis

text: Seuran puheenjohtajana toimii Sam Nieminen ja toiminnanjohtajana Tapio Totro.


title: Smash-Tennis

text: Smashin tennisvalmennuksessa ainakin kerran viikossa käy noin 900 pelaajaa. Sulkapallossa on noin 105, padelissa ja pöytätenniksessa muutamia kymmeniä viikoittain harjoittelevaa pelaajaa. Smash järjestää vuosittain yli 30 kilpailua ja tapahtumaa jäsenilleen.


title: Smash-Tennis

text: Nuori Suomi on myöntänyt Smashille laadukkaasta juniorityöstä Nuori Suomi -sinetin vuonna 1995.


title: Wanhan partiomiehen unelma

text: Wanhan partiomiehen unelma on Santeri Ivalon kirjoittama historiallinen romaani, joka kertoo Ruotsin kuningas Kaarle IX:n unelmasta liittää Vienan Karjala valtakuntaansa. Kuningas kokoaakin noin 1 000-miehisen monikansallisen sotajoukon sotaretkeä varten, joka lähetetään matkaan 1610-luvun alussa Oulun linnasta.


title: Wanhan partiomiehen unelma

text: Kirjan päähenkilö on Hannu Krankka, joka oli taistellut aikaisemmin jo maineikkaan Juho Vesaisen alaisuudessa. Tähän talviseen sotaretkeen hän sai johdettavakseen pohjalaisista kootun hiihtojoukon, jonka vaiheista kirja pääosin kertoo.


title: Brandon Sutter

text: Brandon Sutter (s. 14. helmikuuta 1989 Huntington, New York, Yhdysvallat) on kanadalais-yhdysvaltalainen jääkiekkoilija, joka pelaa NHL-joukkue Vancouver Canucksissa. Sutterin vahvuuksia ovat kahden suunnan pelaaminen, johtajuus, pelintekeminen ja luistelu. Sutter siirtyi kesällä 2015 Vancouveriin Pittsburghista, vaihdossa Nick Boninoon.


title: Brandon Sutter

text: Brandon kuuluu kuuluisaan Sutterin sukuun. Hänen isänsä on kolminkertainen Stanley Cup-voittaja Brent Sutter, joka on pelannut yli 1000 runkosarjaottelua NHL:ssä. Brent valmensi poikaansa kolmena kautena WHL-joukkue Red Deer Rebelsissä vuosina 2004–2007. Nykyään hän on Calgary Flamesin päävalmentaja. Brandon on syntynyt vuonna 1989 New Yorkin Huntingtonissa, kun Brent toimi tuolloin New York Islandersin kapteenina. Brandonilla on myös isoveli Merrick Sutter, joka on pelannut jääkiekkoa AJHL-juniorisarjassa.


title: Brandon Sutter

text: Sutterin sedät Brian, Darryl, Duane, Rich ja Ron ovat pelanneet kaikki NHL:ssä. Heidän jälkikasvastaan Shaun ja Brett ovat pelanneet jääkiekkoa ammattilaisena. Brett pelasi kaudella 2010–2011 Hurricanesin organisaatiossa ja pelasi yhdessä NHL-ottelussa yhtä aikaa Brandonin kanssa. Brandon Sutterin serkuista Brody ja Luke pelaavat puolestaan WHL:ssä. Heistä Brody varattiin vuonna Carolina Hurricanesiin. Joidenkin arvostelijoiden mielestä Brandon Sutter hyötyy liikaa sukunimestään ominaisuuksiinsa nähden.


title: Brandon Sutter

text: Brandon Sutter pelasi lähes koko juniori-uransa Red Deerin kaupungissa, Albertassa. Kaudella 2004–2005 hänet nostettiin Red Deer Optimist Rebelsin AMHL-joukkueesta WHL:ään Red Deer Rebelsiin, jossa Sutter pelasi seitsemän runkosarja- ja playoff-ottelua. Hän pelasi joukkueessa kolme seuraavaa kautta, joista kaksi isänsä Brentin alaisena. Rebelsissä pelasi kahden kauden ajan joukkuetoverina myös hänen serkkunsa Brett. Tulokaskaudellaan 2005–2006 16-vuotias Brendan Sutter teki tehot 22+24=46, joilla hän voitti joukkueen sisäisen pistepörssin. Kaudella 2006–2007 Sutter teki yhden kauden WHL-piste-ennätyksensä tehoilla 20+37=57, mutta Rebelsin pistepörssissä hän jakoi kolmannen sijan serkkunsa kanssa.


title: Brandon Sutter

text: Carolina Hurricanes varasi Sutterin 11. pelaajana . Hän jatkoi sen jälkeen pelaamista vielä kaudella Rebelsissä kaudella 2007–2008. Sutter oli siellä joukkueensa paras pistemies, maalintekijä ja syöttäjä tehoilla 26+23=49. Kauden lopulla hän siirtyi pelaamaan Hurricanesin organisaatioon, farmijoukkue Albany River Ratsin riveihin, AHL:ään. Sutter teki siellä seitsemässä runkosarjaottelussa tehot 1+1=2 ja seitsemässä playoff-ottelussa tehot 0+2=2. Kauden jälkeen hän teki kolmivuotisen tulokassopimuksen Hurricanesin kanssa.


title: Brandon Sutter

text: Kausi 2008–2009 oli Sutterin tulokaskausi NHL:ssä. Hän teki Hurricanesissa 50 runkosarjaottelussa tehot 1+5=6. Sutterin NHL-uran ensimmäinen ja tuon kyseisen kauden ainoaksi jäänyt maali syntyi 23. lokakuuta 2008 Pittsburgh Penguinsin Marc-André Fleuryn selän taakse. Seuraavassa ottelussa New York Islandersin Doug Weight taklasi häntä sillä seurauksella, että Sutter sai aivotärähdyksen ja joutui huilaamaan kahdeksan ottelua. Weight ei saanut tilanteesta rangaistusta. Kauden aikana Sutter pelasi myös vielä 22 ottelua Albany River Ratsissa tehoin 4+8=12. Kaudella 2009–2010 hän paransi tehojaan huomattavasti tehdessään 72 ottelussa tehot 21+19=40, jotka ovat myös hänen yhden kauden piste-ennätyksensä NHL:ssä. Sutter oli Ray Whitneyn kanssa Hurricanesin toiseksi paras maalintekijä Eric Staalin jälkeen. Joukkueen sisäisessä pistepörssissä hän oli viides. Farmin puolella Sutter pelasi seitsemän ottelua.


title: Brandon Sutter

text: Sutter aloitti kauden 2010–2011 Hurricanesin varakapteenina. Hän pelasi kauden aikana Hurricanesin kaikki 82 ottelua ja teki niissä 29 pistettä. Kauden jälkeen hän solmi kolmivuotisen jatkosopimuksen Hurricanesin kanssa. Seuraavanakin kautena Sutter pelasi joukkueensa kaikki pelit, ja hän teki niissä 32 pistettä. yhteydessä Sutter vaihdettiin yhdessä Brian Dumoulinin ja Carolinan ensimmäisen kierroksen varausoikeuden kanssa Pittsburgh Penguinsiin. Vaihdossa Hurricanes sai Jordan Staalin.


title: Brandon Sutter

text: Sutterilla on sekä Kanadan että Yhdysvaltain kansalaisuus. Hän edustaa kansainvälisellä tasolla Kanadaa.


title: Brandon Sutter

text: Sutter pelasi alle 20-vuotiaiden MM-kilpailuissa vuonna 2008, jolloin hän voitti maailmanmestaruuden. Sutter toimi kultajoukkueen varakapteenina. Hän pelasi myös alle 18-vuotiaiden MM-kilpailuissa vuosina 2006 ja 2007, muttei voittanut niistä mitalia.


title: Matthias Fahrig

text: Matthias Fahrig (s. 15. joulukuuta 1985 Wittenberg) on saksalainen telinevoimistelija. Fahrig on voittanut urallaan kaksi MM-pronssia ja kuusi EM-mitalia, joista kaksi kultaista.


title: Matthias Fahrig

text: Ateenan kesäolympialaisissa 2004 Fahrig kuului Saksan joukkueeseen sen sijoittuessa joukkuekilpailussa kahdeksanneksi.


title: Hietaunikko

text: Hietaunikko ("Papaver argemone") on unikoiden sukuun kuuluva, lähinnä Euroopassa tavattava kukkakasvilaji. Suomessa hietaunikko on harvinainen satunnaistulokas.


title: Hietaunikko

text: Yksivuotinen hietaunikko kasvaa 20–40 cm korkeaksi. Varsi on ainakin yläosastaan myötäkarvainen. Lehdet ovat pariosaisia ja alimpienkin lehtien liuskat ovat kapeita ja suippoja. Varren kärjessä oleva yksittäinen punainen kukka on noin 4–5 cm leveä. Kukan keskellä on musta piste. Kukan verhiö on kaksilehtinen, mutta verholehdet varisevat varhain. Terälehtiä on neljä kappaletta. Heteitä on paljon. Emiö on monilehtinen ja yhdislehtinen. Hietaunikko kukkii Suomessa kesä-heinäkuussa. Siemenet kypsyvät pitkässä, nuijamaisessa kodassa, joka on matalauurteinen ja karkeasukasinen. Kodan päällä on tähtimäinen, monisäteinen luottilevy, jonka alle avautuvista rei'istä siemenet varisevat.


title: Hietaunikko

text: Muista unikkolajeista hietaunikko muistuttaa lähinnä silkkiunikkoa ("P. rhoeas") ja ruisunikkoa ("P. dubium").


title: Hietaunikko

text: Hietaunikon levinneisyysalue rajoittuu pääasiassa Eurooppaan, jossa sitä tavataan Espanjasta Länsi-Ukrainaan, Puolaan ja Baltiaan saakka. Laji puuttuu Fennoskandian pohjoisosista ja Islannista. Euroopan ulkopuolella lajia kasvaa paikoitellen Pohjois-Afrikassa, Turkissa, Lähi-idässä, Irakissa ja Iranissa. Ihmisen mukana hietaunikko on levinnyt Yhdysvaltoihin. Suomessa hietaunikkoa on tavattu satunnaistulokkaana lähinnä Suomenlahden ja Pohjanlahden satamakaupungeissa sekä muutamassa paikassa sisämaassa. Ainoastaan Ahvenanmaalla laji saattaa kasvaa vakinaisena viljapelloissa, mutta on sielläkin hyvin harvinainen laji.


title: Hietaunikko

text: Hietaunikko kasvaa viljapelloissa, tienvarsilla ja joutomailla. Suomessa sitä tavataan lähinnä satamissa, varsinkin painolastipaikoilla.


title: Link Centre

text: Link Centre on vapaa-ajan keskus Swindonissa Englannissa. Keskus sisältää mm. jääkiekkokaukalon, uimahallin, kuntosalin, kiipeilyseinän ja rakennuksen ulkopuolella on jalkapallokenttiä. English Premier Ice Hockey Leaguessa pelaava Swindon Wildcats pelaa kotiottelunsa keskuksen jäällä. Jäähallin katsojakapasiteetti on 1 650.


title: Keltasuolaheinämittari

text: Keltasuolaheinämittari ("Timandra comae") on lehtimittareihin kuuluva perhonen, jonka toukat elävät muun muassa suolaheinällä. Laji kuvattiin vuonna 1931 harmosuolaheinämittarin keltaisena värimuotona alalajiksi "Timandra griseata comai". Keltasuolaheinämittari kuitenkin eroaa harmosuolaheinämittarista paitsi väriltään, myös naarasyksilöiden genitaalien, lentoajan sekä esiintymisalueen suhteen, joten se on erotettu omaksi lajikseen vuonna 1995.


title: Keltasuolaheinämittari

text: Laji muistuttaa runsaasti harmosuolaheinämittaria, jonka alalajiksi "Timandra griseata comai" laji alun perin kuvattiin vuonna 1913. Kuten harmosuolaheinämittarillakin, lajin siipien poikki kulkee selvä, punertava raita, joka päättyy etusiipien kärkeen. Myös siipien ripset ja reunaosat ovat myös väriltään punertavia. Koiraan tuntosarvet ovat kampamaiset.


title: Keltasuolaheinämittari

text: Erotuksena harmosuolaheinämittariin on keltasuolaheinämittarin siipien pohjaväri kuitenkin selvästi kellertävä ja siipien harmaat suomut ovat selvästi vaaleampia. Kooltaan keltasuolaheinämittari on myös hieman pienempi. Naaraiden genitaaleissa on lajien välillä selviä eroja, sen sijaan koiraiden genitaalit ovat melko samankaltaiset. Näiden seikkojen ja lentoajan erojen vuoksi keltasuolaheinämittari on erotettu omaksi lajikseen vuonna 1995


title: Keltasuolaheinämittari

text: Keltasuolaheinämittaria tavataan Suomessa vain maan etelärannikolla ja lounaissaaristossa, kun harmosuolaheinämittari on levittäytynyt aina Oulun korkeudelle asti. Laji on kaksisukupolvinen: ensimmäinen sukupolvi on lennossa kesäkuussa ja toinen pääosin elokuussa.


title: Keltasuolaheinämittari

text: Lajia tavataan muun muassa lämpimillä rinneniityillä sekä kedoilla, ahoilla ja kalliomaastossa. Lajia voidaan tavata myös kosteammissa ympäristöissä, kuten rantaniityillä. Pihoilla lajia ei juurikaan esiinny. Keltasuolaheinämittarin ensimmäinen sukupolvi talvehtii toukkana, mutta toisen sukupolven yksilöt kehittyvät samanvuotisista toukista.


title: Keltasuolaheinämittari

text: Toukat elävät niittysuolaheinällä sekä muilla hierakkojen sukuun kuuluvilla kasveilla. Toukkien ravintokasveja ovat myös erilaiset tattaret.


title: Fabian Hambüchen

text: Fabian Hambüchen (s. 25. lokakuuta 1987 Bergisch Gladbach) on saksalainen telinevoimistelija, maailman- ja moninkertainen Euroopan mestari sekä olympiamitalisti.


title: Fabian Hambüchen

text: Hambüchenin vahvin teline on ollut rekki, jolla hän voitti olympiapronssia Pekingissä 2008, olympiahopeaa Lontoossa 2012, maailmanmestaruuden Stuttgartissa 2007, kolme Euroopan mestaruutta vuosina 2005, 2007 ja 2008 sekä kultaa Euroopan kisoissa 2015. Hambüchen on kuitenkin pärjännyt arvokisamitalien arvoisesti myös muilla yksittäisillä telineillä ja moniottelussa.


title: Fabian Hambüchen

text: Hambüchen valittiin Saksassa Vuoden urheilijaksi vuonna 2007.


title: Róbert Petrovický

text: Róbert Petrovický (s. 26. lokakuuta 1973 Košice, Tšekkoslovakia) on slovakialainen jääkiekkoilija, pelipaikaltaan keskushyökkääjä. Hän edustaa Tšekin Extraliga-seura HC Kometa Brnoa.


title: Róbert Petrovický

text: Petrovickýn pelatessa Slovakiassa hän oli hyökkäävä keskushyökkääjä, joka teki paljon tehopisteitä. Kaudella 1991–1992 hän teki HK Dukla Trenčínin joukkueessa 46 ottelussa 61 tehopistettä ja voitti sarjan mestaruuden. Hän pelasi samalla kaudella nuorten MM-kilpailuissa hyvin, mikä teki hänestä superlupauksen. NHL-seura Hartford Whalers varasi Petrovickýn yhdeksäntenä pelaajana vuoden . Myöhemmin samana vuonna hän matkusti Pohjois-Amerikkaan. Hän jäi kuitenkin kauas hänen kohdistetuista odotuksista.


title: Róbert Petrovický

text: Petrovický pelasi Whalersissa kaksi kautta, joista jälkimmäinen meni lähes kokonaan AHL:ssä farmijoukkue Springfield Indiansissa, jossa hän teki 74 ottelussa 82 tehopistettä. Kaudeksi 1995–1996 hän siirtyi Dallas Starsiin, jossa hän pelasi vain viisi ottelua. Hän pelasi kaudella kolmessa farmijoukkueessa. Kaudeksi 1996–1997 Petrovický siirtyi St. Louis Bluesiin, jossa hän teki 44 ottelussa 19 tehopistettä. Seuraavan kauden hän pelasi kokonaan Worcester IceCatsissa, jossa hän oli 61 tehopisteellään joukkueen toiseksi paras pistemies Michal Handzušin jälkeen.


title: Róbert Petrovický

text: Petrovický siirtyi kaudeksi 1998–1999 Tampa Bay Lightningiin, mutta juuttui jälleen farmijoukkue Grand Rapids Griffinsiin. Hän pelasi Lightningin organisaatiossa vielä seuraavan kauden, jolla hän sai enemmän vastuuta NHL:ssä. Kauden 2000–2001 Petrovický aloitti New York Islandersin organisaatiossa, mutta siirtyi kesken kauden ruotsalaiseen Modoon.


title: Róbert Petrovický

text: Kaudeksi 2001–2002 Petrovický siirtyi sveitsiläiseen HC Ambrì-Piottaan, jossa hän teki 38 ottelussa 48 tehopistettä. Kaudeksi 2003–2004 hän siirtyi SCL Tigersiin, jossa hän pelasi vain 24 ottelua. Tämän jälkeen hän siirtyi ZSC Lionsiin, jossa hän teki 50 pistettä ollen joukkueen toiseksi paras pistemies Randy Robitaillen jälkeen. Kaudella 2005–2006 hän pelasi vain 19 ottelua. Kausi 2006–2007 jäi Petrovickýn viimeiseksi seurassa.


title: Róbert Petrovický

text: Petrovický aloitti kauden 2007–2008 Tšekin Extraligassa HC Vítkovicessä, mutta siirtyi 11 pelatun ottelun jälkeen Allsvenskanissa pelaavaan Leksandsiin. Seuraavan kauden hän aloitti jälleen Vítkovicessa, josta siirtyi Leksandsiin. Kaudeksi 2009–2010 hän palasi neljän ottelun ajaksi kasvattaseuraansa HK Dukla Trenčíniin, josta hän siirtyi kesken kauden KHL:ssä pelaavaan Dinamo Riikaan. Hän teki 34 pelaamassaan ottelussa 20 tehopistettä.


title: Róbert Petrovický

text: Lokakuussa 2010 Petrovický siirtyi SM-liigassa pelaavaan KalPaan loppukauden kattavalla sopimuksella. Siihen sisältyi marraskuun maajoukkuetaukoon kestävä molemminpuolinen optio. Petrovický jatkoi KalPassa option jälkeenkin, kun hän jatkoi sopimustaan marraskuussa 2010. Hän pelasi 13 ottelua tehopistein 2+5=7, kunnes Petrovický purki sopimuksensa omasta aloitteestaan joulukuussa 2010. Hän teki joulukuussa loppukauden mittaisen sopimuksen Dinamo Riian kanssa ja teki runkosarjassa 20 ottelussa vaisut tehot 1+2=3. Pudotuspeleissä Petrovický pelasi 11 ottelua ja teki niissä kolme tehopistettä. Kaudeksi 2011–2012 hän siirtyi Tšekin Extraligan HC Kometa Brnoon.


title: Róbert Petrovický

text: Petrovický edusti Tšekkoslovakiaa alle 18-vuotiaiden EM-kilpailuissa vuonna 1991 (joukkue voitti kultaa) ja nuorten MM-kilpailuissa vuonna 1992. Hän edusti ensimmäistä kertaa Slovakiaa arvoturnauksessa vuoden 1994 Lillehammerin olympialaisissa, joissa hän teki kahdeksassa ottelussa seitsemän tehopistettä. Hän pelasi vuonna 1995 1. divisioonan MM-kilpailuissa. Petrovický edusti Slovakiaa vuoden 1998 Naganon olympialaisissa, joissa hän teki neljässä ottelussa kolme tehopistettä.


title: Róbert Petrovický

text: Petrovický pelasi vuoden 2001 MM-kilpailuissa. Hän pelasi jo kolmannet peräkkäiset olympialaisensa vuonna 2002 Salt Lake Cityssä. Samana vuonna hän oli voittamassa Slovakian historian ensimmäistä kultamitalia Ruotsin MM-kisoissa, joissa hän teki kaksi tehopistettä. Hän oli Slovakian kapteeni vuoden 2008 Kanadan MM-kisoissa. Hän teki kisoissa tehopisteet 4+2=6 viidessä ottelussa.


title: Róbert Petrovický

text: Petrovickýn pikkuveli Ronald on myös jääkiekkoilija, joka on pelannut yli 300 NHL-ottelua.


title: Taloussprii

text: Taloussprii eli T-sprii (myös "tenttu", "tenu", "liekkiviina") oli Suomessa vuoteen 1972 asti myyty, kotitalouskäyttöön tarkoitettu tekninen etyylialkoholivalmiste, joka tunnettiin suosittuna alkoholijuomien korvikkeena. Taloussprii jouduttiin lopulta vetämään markkinoilta kesällä 1972 sen huomattavan väärinkäytön vuoksi. Pullot oli varustettu tekstillä "Taloussprii T".


title: Taloussprii

text: T-spriitä myytiin kotitalouskäyttöön, esimerkiksi ikkunanpesuaineeksi sekä spriikeitinten polttoaineeksi. Valmistettaessa ruokaa spriikeittimellä denaturointiaineista saattoi tulla hajuja ruokaan.


title: Taloussprii

text: T-spriin alkoholiprosentti oli 94. Pullon kyljessä oli liekin kuva ja T-kirjain, mistä juontuivat nimet T-sprii ja ”liekkiviina”. Kirjain T aineen nimessä tarkoitti ’teknistä’. T-sprii maksoi ”muutaman markan” litralta.


title: Taloussprii

text: T-spriitä käytettiin huomattavan paljon väärin. Suosituin tapa juoda sitä oli vedellä laimennettuna: laimennussuhde oli yksi osa spriitä ja kaksi osaa vettä. Juomaa kutsuttiin ”sotkuksi”. T-sprii huomioitiin rappioalkoholisteista poiketen paremmissakin piireissä: eräs toimittaja kertoi maistaneensa T-spriitä limonadilla laimennettuna ja kertoi sen olevan ”oivaa nappojuomaa”.


title: Taloussprii

text: Nimenomaan T-spriin on sanottu tehneen asunnottomista alkoholisteista yleisen näyn kaupungeissa 1960-luvun lopulla. Aineen lempinimestä "tenu" johdettiin myös rappioalkoholistin nimitykseksi muodostunut sana "tenukeppi", samaan tapaan kuin aiemmin oli pulituuri-lakan nimestä muodostettu sana "puliukko".


title: Taloussprii

text: T-spriin kutsumanimestä liekkiviina on johdettu myös Lepakkoluolan asunnottomien alkoholistien yömajan kutsumanimi "Liekkihotelli".


title: Taloussprii

text: Vuonna 1961 T-spriin koostumuksessa tehtiin muutos, jossa sen metanolipitoisuus laskettiin alle prosenttiin. Tämä aiheutti merkittävän muutoksen korvikealkoholien käytössä Suomessa, sillä sen myrkyllisyys vastasi enää raakaa, laimennettuna juotavaksi kelpaavaa pirtua. T-spriin suosiota juomana lisäsi sen korkean alkoholipitoisuuden ohella halpa hinta. Lisäksi alkoholijuomien ostamista Alkosta säädeltiin vuoteen 1971 asti niin sanotun viinakortin avulla.


title: Taloussprii

text: T-sprii -pullon kyljestä poistettiin 1964 asetuksen edellyttämä myrkkytunnus. Vuonna 1967 sitä juotiin korvikealkoholina päihtymistarkoituksessa arviolta jo 220 000–330 000 litraa vuodessa. T-spriin nauttiminen julkisilla paikoilla kaupungeissa alkoi aiheuttaa järjestyshäiriöitä, ja huoltoviranomaiset poliisin sekä terveysviranomaisten tukemina vaativat tuotteen kieltämistä. Presidentti Urho Kekkonenkin vaati vuonna 1968 Suomen Kuvalehdessä pakinoitsijanimimerkillä Liimatainen, että ”liekkiviinaksi” kutsutun spriin myyminen kiellettäisiin.


title: Taloussprii

text: Vuonna 1968 T-sprii denaturoitiin lisäämällä siihen ripulia aiheuttavaa ainetta ja tuotteen vastenmielisen ja kitkerän makuiseksi tekevää denatoniumia (tuotemerkki Bitrex) myynnin vähentämiseksi. Myynti ei siitä laantunut, sitä vastoin haju alkoholistien suosimissa paikoissa lisääntyi, sillä T-spriitä juoneilla ja sen seurauksena ripulista kärsineillä rappioalkoholisteilla ei ollut juurikaan peseytymismahdollisuuksia, eikä myöskään kiinnostusta pitää huolta henkilökohtaisesta hygieniastaan. Keskiolutlain voimaantulo 1969, viinakortin poisto ja asunnottomien tulojen kasvu kuitenkin vähensivät aineen juomista, kun korvikekäyttäjät alkoivat siirtyä halpojen väkevien viinien pariin.


title: Taloussprii

text: T-spriin suosio puhdistustarkoituksessakin laski koostumuksen muutoksen ja denaturoinnin myötä, koska monien mielestä sen laatu pesuaineena samalla huonontui.


title: Taloussprii

text: T-sprii poistettiin markkinoilta kesällä 1972, ja viimeiset pullot myytiin saman vuoden juhannusaattona. Sen korvasi Sinol, jota myös on juotu korvikealkoholina.


title: Henok Goitom

text: Henok Goitom (s. 22. syyskuuta 1984 Solna, Ruotsi) on ruotsalais-eritrealainen jalkapalloilija. Hän edustaa Ruotsin Allsvenskanissa pelaavaa AIK:ta ja on pelipaikaltaan hyökkääjä.


title: Henok Goitom

text: Goitom siirtyi kotimaastaan italialaiseen Udineseen vuonna 2004. Hän pelasi ensimmäisen ottelunsa maan pääsarjassa 19. helmikuuta 2005 Internazionalea vastaan. Samaisessa ottelussa hän onnistui myös maalinteossa.


title: Henok Goitom

text: Kaudet 2005–2007 hän oli lainalla espanjalaisessa Ciudad Murciassa, joka pelasi maan toiseksi korkeimmalla sarjatasolla Segunda Divisiónissa. Toisella kaudellaan 2006–2007 joukkueessa hän teki pelaamassaan 38 ottelussa 15 maalia.


title: Henok Goitom

text: Kesällä 2007 Goitom teki nelivuotisen sopimuksen toisen murcialaisseuran Real Murcian kanssa. Joukkue maksoi hänestä 3 miljoonan euron siirtokorvauksen. Hän pelasi kauden 2007–2008 aikana 31 ottelua ja onnistui ainoastaan kaksi kertaa maalinteossa.


title: Henok Goitom

text: Seuraavaksi kaudeksi 2008–2009 Goitom siirtyi lainasopimuksella Valladolidiin, joka sisälsi osto-option kauden päätteeksi. Hän onnistui vakiinnuttamaan pelipaikkansa joukkueen avauskokoonpanossa ja oli tärkeä osa hyökkäyspäässä kauden edetessä. 7. maaliskuuta 2009 hän teki kaksi maalia ottelussa Recreativoa vastaan. Kauden päätyttyä hän oli joukkueen paras maalintekijä 10 osumallaan.


title: Henok Goitom

text: Heinäkuussa 2009 Goitom vapautettiin sopimuksestaan Murcian kanssa ja niin hän siirtyi Almeríaan korvaamaan seurasta poislähtenyttä Álvaro Negredoa. Hänen teki kauden ainoan maalinsa kotiottelussa Tenerifeä vastaan. Kesällä 2012 Goitom siirtyi Allsvenskanissa pelaavaan AIK:hon.


title: Henok Goitom

text: Goitom edusti Ruotsia nuorisomaajoukkueissa. Vuonna 2015 hän sai FIFAlta luvan pelata Eritrean maajoukkueessa.


title: Weapons of Our Warfare

text: Weapons of Our Warfare on thrash metal -yhtye Deliverancen toinen albumi, joka julkaistiin vuonna 1990 Intense Recordsilla. Retroactive Records uudelleenjulkaisi albumin remasteroituna vuonna 2008. Albumia pidetään usein yhtyeen parhaimpana. Nimikappaleen musiikkivideo oli MTV:n Headbanger's Ball -ohjelman Top 3 -listalla 12 viikkoa perättäin. Eräs arvostelija kirjoitti, että kitaristi George Ochoan liittyminen yhtyeeseen vei tasoa esikoisalbumista selvästi eteenpäin, kun puhutaan laulunteosta, taidosta, tuotannosta ja ammattimaisuudesta. Albumin sanoitukset käsittelevät henkistä sodankäyntiä 2. korinttolaiskirjeen jakeita 10:4-5. mukaillen. Nimikappaletta ja "Slay the Wickedia" on sanottu albumin klassikkokappaleiksi. Vuonna 1999 Metallica-yhtyeen Lars Ulrich isännöi ohjelman, jossa hän mainitsi Deliverancen "Weapons of Our Warfaren" kymmenen kaikkien aikojen suosikkimetallivideoidensa joukossa.


title: Jukka-Pekka Vainionpää

text: Jukka-Pekka Vainionpää (s. 7. tammikuuta 1990) on suomalainen pesäpalloilija, joka on pelannut vuodesta 2013 Seinäjoen JymyJusseissa. Vuosina 2009–2011 hän edusti Nurmon Jymyä ja vuonna 2012 Pattijoen Urheilijoita. Vainionpää pelaa numerolla 10 lyöjäjokerina, mutta osaa pelata myös lukkarina.


title: Jukka-Pekka Vainionpää

text: Vainionpää valittiin vuonna 2009 vuoden tulokkaaksi. Vainionpään kasvattajaseura on Vaasan Maila.


title: Simo Rouvali

text:
Simo Rouvali (s. 13. marraskuuta 1975 Naantali) on suomalainen entinen jääkiekkoilija, joka edusti koko SM-liigauransa ajan Turun Palloseuraa vuosina 1994–1999. Hän pelasi SM-liigan runkosarjassa yhteensä 207 ottelua tehoin 30+40=70. Jäähyminuutteja kertyi 178. Rouvali pelasi urallaan myös puolustajana.
Rouvali oli TPS:n oma kasvatti. Hän pelasi ensimmäiset miesten pelinsä kaudella 1994–1995, jolloin noin puolet kaudesta kului I-divisioonajoukkue Kiekko-67:ssä ja puolet Rouvali pelasi SM-liigaa TPS:ssä. Hän pelasi SM-liigan runkosarjassa 19 ottelua tehoin 4+1=5 ja playoffeissa viisi ottelua ilman tehopisteitä. Rouvali voitti Suomenmestaruuden keväällä 1995.


title: Simo Rouvali

text: Kausi 1995–1996 oli Rouvalille ensimmäinen kokonainen SM-liigassa. Hän teki yhden kauden piste-ennätyksensä tekemällä 44 ottelussa tehot 10+11=21. Rouvalin kausi päättyi SM-hopeaan keväällä 1996. Kaudella 1996–1997 TPS pelasi myös European Hockey Leaguessa. Joukkue ja Rouvali voittivat Euroopan mestaruuden, kun TPS voitti kotonaan Moskovan Dynamon lukemin 5-2. Rouvalin kausi SM-liigassa päättyi hopeaan toisen kerran keväällä 1997.


title: Simo Rouvali

text: Kaudella 1998–1999 Rouvali teki uransa toiseksi parhaat pisteet tehoilla 5+13=18 ja hän voitti keväällä 1999 toisen Suomenmestaruutensa.


title: Simo Rouvali

text: 12. kesäkuuta 1999 Rouvali oli mestaruuteen päättyneen kauden jälkeen viettämässä vapaa-aikaansa Samppalinnan maauimalassa, Turussa. Hän hyppäsi pää edellä uima-altaan matalasta päästä veteen ja löi sukeltaessaan päänsä altaan pohjaan. Rouvalin selkäranka vioittui neljännen ja viidennen nikaman kohdalta, jonka seurauksena hän sai neliraajahalvauksen. Samalla Rouvalin SM-liigaura päättyi vain 23-vuotiaana.


title: Simo Rouvali

text: Onnettomuuden jälkeen Rouvali kykeni liikuttamaan vain silmiään, mutta kovalla kuntoutuksella hän sai kädet toimimaan ja pystyy kelaamaan itse pyörätuoliaan. Rouvali käytti kuntoutukseensa Giselher Schalowin kehittämää rytmisdynaamista menetelmää, kunnes se kiellettiin Suomessa. Rouvali on nykyään tietokoneammattilainen.


title: Bio Huvimylly

text: Bio Huvimylly on elokuvateatteri Raahessa. Se on ollut toiminnassa samalla paikalla vuodesta 1937. Nykyisille omistajilleen Huvimylly siirtyi vuonna 2004. Bio Huvimylly on myös Raahen ainoa elokuvateatteri.


title: Bio Huvimylly

text:
Elokuvateatteri Bio Huvimyllyn rakennustyöt alkoivat syyskuun loppupuolella vuonna 1936 ja rakennus valmistui vuoden 1937 keväällä, maaliskuussa. Rakennuksen suunnittelija on jäänyt tuntemattomaksi. Rakennus vastaa malliltaan 1930-luvulla elokuvateattereille suositeltua mallia. Se rakennettiin kuitenkin niin sanotulle välitontille, ei kulmatontille.
1960-luvulla myös paikkamäärää vähennettiin talouden vuoksi - pienempi paikkamäärä pienensi elokuvista maksettavia kopiovuokria. Se myös toi niin sanotun pienteatterilisän. 1960-luvulla rakennus sai myös sisävessat. Elokuvateatterin alkuperäisen rakennuttajan Kaarlo Siposen kuoltua vuonna 1962 rakennus siirtyi perikunnan hoidettavaksi. Vuonna 1973 Velikalle Siponen osti teatterin. Nykyisille omistajilleen teatteri on siirtynyt vuonna 2004.
Elokuvateatteri on säilynyt varsin hyvin alkuperäisenä rakennuksena, tosin sisäpuolella on melkein kaikki uusiutunut. Alun perin sisäänkäynti oli kadun puolelta pääovista, ja uloskäynti takaa valkokankaan vasemmalta puolelta, parvekekatsomosta taas poistuttiin rakennuksen vasemmalla puolella olevia tikkaita pitkin. Nykyisin sekä ulos- että sisäänkäynti tapahtuu pääovista kadun puolella. Huvimylly on myös saanut mukavat pehmustetut istuimet vanhojen tilalle ja Dolby-stereot sekä helmiäisvalkokankaan.
Alun perin elokuvateatterissa oli yli 300 paikkaa, mutta sittemmin niitä on vähennetty mm. paloturvallisuussyistä. Nykyinen paikkamäärä on 230. Huvimyllyssä on edelleen myös parvekekatsomo sekä aitiopaikat.


title: Bio Huvimylly

text: Bio Huvimyllyn säilyminen ei tällä hetkellä ole varmaa. Tontin omistava Soveliuksen Apurahasäätiö ei aio jatkaa vuokrasopimusta rakennuksen omistajan kanssa. Vuokrasopimus päättyy marraskuussa 2011. Museovirasto on Bio Huvimyllyn säilyttämisen kannalla.


title: Veitsiluodon kirkko

text: Veitsiluodon kirkko on Kemin seurakunnan kirkko ja seurakuntakeskus Hepolan kaupunginosassa Kemissä.


title: Veitsiluodon kirkko

text: Seurakuntaloa alettiin suunnitella Veitsiluotoon jo 1938, mutta sodan takia rakennushanke viivästyi. Lisäksi Karihaaran seurakuntatalon rakentaminen meni Veitsiluodon hankkeen edelle, koska Karihaarassa seurakunnan kokoustilana käytetty vanha koulu tuhoutui Lapin sodassa.


title: Veitsiluodon kirkko

text: Kirkon suunnittelusta järjestettiin kutsukilpailu, joka päättyi 15. maaliskuuta 1950. Osallistujina olivat arkkitehdit Arvo Murama, Olli Pöyry, Heikki Siren ja Veikko Larkas. Ensimmäiselle sijalle nousi Larkaksen ehdotus "Orga pro nobis", jonka mukaan kirkko toteutettiin. Rahoitusongelmien vuoksi betonirunkoisen, tiilirakenteisen pitkäkirkon rakennustyöt päästiin aloittamaan vasta kesällä 1955. Kirkko valmistui syksyllä 1957 ja sen vihki Oulun hiippakunnan piispa Olavi Heliövaara 29. syyskuuta 1957.


title: Veitsiluodon kirkko

text: Kirkkosalin pinta-ala on 500 m² ja siellä on 370 istumapaikkaa. Kirkon 18-äänikertaiset urut on rakennettu Kangasalan urkutehtaassa 1958. Samana vuonna Veitsiluoto Osakeyhtiö lahjoitti kirkolle arvokkaan hopeisen ehtoolliskaluston. Kirkosalissa on kuvanveistäjä Taisto Martiskaisen puureliefi "Pyhiinvaeltajat" vuodelta 1967. Veitsiluodon kirkon risti on niin sanottu Pietarinristi, jossa poikkipuu on alhaalla.


title: N’guigmi

text: N’guigmi (myös Nguigmi tai Ngigmi) on kaupunki N’guigmin departementissa Diffan alueella Nigerissä.


title: N’guigmi

text: Kaupungissa oli vuoden 2001 väestönlaskennassa 15 922 asukasta. Vuonna 1977 N’guigmin väkiluku oli 8 267 ja vuonna 1988 puolestaan 9 537.


title: N’guigmi

text: N’Guigmi oli alun perin kalastajakylä, mutta Tšadjärven kuivumisen takia se on jäänyt keskelle autiomaata. Kaupungissa on raja-asema ja varuskunta. Ravintoloita tai hotelleja ei ole. Eteläpuolella sijaitsee torialue.


title: N’guigmi

text: Kaupunkiin johtaa huonokuntoinen tie Diffan kautta Zinderistä. Se on viimeinen asutuskeskus ennen Tšadin rajaa, jonne on noin 45 kilometrin matka. Julkista liikennettä rajan yli ei ole. N’guigmista Tšadissa sijaitsevaan Maon kaupunkiin kulkee viikoittain pari Land Cruiseria, joiden kyydissä on mahdollista päästä Tšadiin. N’guigmin ja Diffan välillä kulkee muutamia puskatakseja.


title: Luettelo suomalaisista elokuvatapahtumista

text: Tämä on luettelo elokuvajuhlista ja muista elokuvatapahtumista Suomessa.


title: Globaali nälkäindeksi

text: Globaali nälkäindeksi ("Global Hunger Index, GHI") on moniulotteinen tilastollinen menetelmä, jolla kuvataan valtioiden nälkätilannetta. GHI mittaa nälänhädän vastaisen työn onnistumisia ja epäonnistumisia. Indeksiä päivitetään kerran vuodessa.


title: Globaali nälkäindeksi

text: Indeksin kehitti "International Food Policy Research Institute," ja se otettiin käyttöön vuonna 2006. Vuodesta 2007 saksalainen voittoa tavoittelematon yhdistys "Concern Worldwide" on osallistunut indeksin julkaisuun.


title: Globaali nälkäindeksi

text: Vuonna 2009 indeksi laskettiin 121 kehitysmaalle ja NIC-maalle. Indeksillä on vuosittain vaihtuva teema. Vuoden 2009 teema oli sukupuolten välisen tasa-arvon ja nälän välinen yhteys.


title: Maanpäällinen liike

text: Maanpäällinen liike kehittyi kun eläimet siirtyivät merestä maanpäälliseen ympäristöön ja kohtasivat erilaisia ongelmia kuin vedessä.


title: Maanpäällinen liike

text: Maanpäälliseen liikkumiseen on kolme tapaa:


title: Maanpäällinen liike

text: Jalkoja hyödyntävä tapa liikkua on yleisin maanpäällinen liikkumismuoto. Se on selkärankaisten ja niveljalkaisten liikkumismuoto.


title: Maanpäällinen liike

text: Raajaton liikkuminen on yleistä selkärangattomilla, joilla ei ole ulokkeita, joita voisi hyödyntää liikkumisessa.


title: Maanpäällinen liike

text: Pieni joukko eläimiä on myös kehittänyt tavan liikkua pyörimällä. Liikkuminen voi tapahtua joko painovoiman avulla, tai eläimen itse aikaansaaman energian avulla. Eläimet yleensä kiertyvät vaaran uhatessa kerälle ja vierivät vaaran ulottumattomiin huomattavasti nopeammin kuin normaalisti liikkuessaan.


title: Euroopan unionin motto

text: Moninaisuudessaan yhtenäinen on Euroopan Unionin virallinen motto. Se on yksi Euroopan unionin uusimmista symboleista ja se otettiin käyttöön vuonna 2000.


title: Avoin laitteisto

text: Avoin laitteisto (Open Source HW, OSHW) on avoimin periaattein kehitetty laitteisto tai laite, vastaavasti kuin avoimen lähdekoodin ohjelmisto. Termillä "avoin laite" tarkoitetaan yleensä sitä, että laitteen valmistamiseen tarvittavat suunnitelmat (eli raaka-ainelistat, piirikaaviot ja piirilevyjen johdotuskuviot) ja sen käyttämiseen tarvittavat laiteajurit ovat vapaasti saatavilla ja muunneltavissa. Avoimia laitteita saa tuottaa ja myydä kaupallisesti, mutta niiden suunnitelmiin tehdyt muutokset tulee julkaista samanlaisilla vapailla ehdoilla kuin alkuperäiset suunnitelmat.


title: Volovo

text: Volovo on alternative metal -yhtye FM2000:n esikoisalbumi, joka julkaistiin omakustanteena vuonna 2004. Albumin saatesanoissa yhtye mainitsee albumin musiikin olevan ”hc-heviä äärimmillään”.


title: Volovo

text: Albumi sai suopean vastaanoton. Desibelin Mika Roth antoi albumille kolme ja puoli tähteä viidestä, kiitellen kappaleiden rakennetta sekä eritoten sovituksia, sekä vertasi musiikkia Mokoman ja Stam1nan kaltaiseksi ”hc-metalliksi”. Imperiumin Niko Kaartinen antoi albumille kolme tähteä viidestä, kehuen yhtyeen yhden vahvuuden olevan kolme vokalistia, ja kehui albumia iskeväksi. Molemmissa arvosteluissa musiikki tuomittiin ajoittain hieman puuduttavaksi. Lammaszinen Markus Veijalaisen mukaan ”FM2000 todellakin on synonyymi sanalle ruma”, myöntäen kuitenkin albumin löytävän kuulijakuntansa.


title: Finnkino Fantasia

text: Finnkino Fantasia on Finnkino-elokuvateatteriketjun elokuvateatteri Jyväskylässä. Se sijaitsee Jyväskeskuksessa kaupungin keskustassa. Fantasiassa on kuusi salia ja 803 paikkaa. Valmistuessaan vuonna 1993 se oli Suomen ensimmäinen elokuvakeskus/monisaliteatteri.


title: Finnkino Fantasia

text: Fantasian käyttöaste on Finnkinon teattereista korkein, kun elokuvissa kävijöiden määrä suhteutetaan alueen asukaslukuun. Vuonna 2012 kävijöitä oli yhteensä 292 230 ja ensi-iltoja 221.


title: Finnkino Fantasia

text: Fantasialle on suunniteltu uusia ja suurempia tiloja remontoitavaan Kauppakulmaan. Kauppakulman uudistustyöt ovat kuitenkin lykkääntyneet useasti, eikä uusia tiloja ole käytössä ainakaan ennen vuotta 2016.


title: Sähköautot – Nyt!

text: Sähköautot - Nyt! on Suomessa 2007 perustettu avoin yhteisö, jonka tarkoituksena on rakentaa sähköautoja muuttamalla polttomoottorin tilalle sähkömoottori ja tukea sähköajoneuvojen tuloa käyttöön. Yhteisö on rakentanut Toyota Corollasta sähkökäyttöisen eCorollan.


title: Sähköautot – Nyt!

text: Yhteisö toimii suurelta osin netissä avoimen kehitystyön toimintamallilla. Autojen rakentaminen alkoi Hausjärven kunnan Hikiän kylässä. 2010 yhteisön toiminta keskittyi merkittävästi Tampereelle, jonne perustettiin Tampereen sähköajoneuvokeskus.


title: Electric Motor Show

text: Electric Motor Show (EMS) on vuosittain Helsingissä järjestettävä sähköajoneuvoja esittelevä tapahtuma. Messut järjestettiin ensimmäisen kerran marraskuussa 2009. EMS-messujen järjestelyistä vastaa shift2e, joka on viestintätoimisto Pixoi Oy:n liiketoimintayksikkö.


title: Bogdan Musiol

text: Bogdan Musiol (s. 25. heinäkuuta 1957 Świętochłowice, Ylä-Sleesia) on saksalainen entinen rattikelkkailija, joka aktiiviaikoinaan edusti Itä-Saksaa.


title: Bogdan Musiol

text: Puolassa syntynyt Musiol muutti Itä-Saksaan perheensä kanssa 1960-luvulla. Aluksi hän kilpaili kuulantyönnössä ennen siirtymistään rattikelkkailun pariin vuonna 1977. Aluksi hän kilpaili Horst Bernhardtin jarrumiehenä kahden miehen kelkkailussa. Vuonna 1978 hän voitti Lake Placidissa ensimmäisen maailmanmestaruudensa, Horst Schönaun johtamassa miehistössä neljän miehen kelkkailussa. Uransa mittaan hän kuului lähes kaikkien kansainvälisiä voittoja saavuttaneiden itäsaksalaisten pilottien, Bernhard Germeshausenin, Meinhard Nehmerin, Bernhard Lehmannin, Detlef Richterin ja Wolfgang Hoppen, miehistöihin. Hän kilpaili vuosina 1980–1994 viisissä olympiakisoissa ja saavutti kaikkiaan 24 aikuisten arvokisamitalia olympia-, MM- ja EM-kilpailuista.


title: Bogdan Musiol

text: Ammatiltaan Musiol oli sotilas. Seuratasolla hän edusti "ASK Vorwärts Oberhofia".Maailmanmestaruuskilpailut


title: Bogdan Musiol

text: Euroopanmestaruuskilpailut


title: Daemoonseth – Act II

text: Daemoonseth – Act II on puolalaisen black metal -yhtyeen Christ Agonyn toinen studioalbumi, joka on julkaistu vuonna 1994.


title: Bernhard Germeshausen

text: Bernhard Germeshausen (s. 21. elokuuta 1951 Heiligenstadt) on saksalainen entinen rattikelkkailija, joka aktiiviaioinaan edusti Itä-Saksaa. Hänen seuransa oli "ASK Vorwärts Oberhof".


title: Bernhard Germeshausen

text: Germenhausen aloitti urheilu-uransa yleisurheijana. Vuonna 1974 hän sijoittui kymmenottelusa DDR:n mestaruuskilpailuissa neljänneksi. Hänen ennätyksensä kymmenottelussa on silloisella pistelaskussa 7534, mikä nykylaskutavalla vastaisi pisemäärää 7386.


title: Bernhard Germeshausen

text: Rattikelkkailun pariin Germeshausen siirtyi vuonna 1975, aluksi jarrumiehenä, ja voitti Meinhard Nehnerin kanssa Itä-Saksan mestaruuden. Seuraavana vuonna Innsbruckin olympialaisissa hän voitti olympiakultaa Nehnerin miehistössä sekä kahden että neljän miehen kilpailussa. Neljä vuotta myöhemmin Lake Placidin olympialaisissa hän uusi olympiavoittonsa neljän miehen kelkkailussa Nehnerin ohjaamassa kelkassa ja saavutti kahden miehen kelkkailussa hopeaa pilottina ennen pronssille jäänyttä Nehmeriä. Maailmanmestaruuksia hän saavutti uransa aikana kaikkiaan viisi, joista kaksi pilottina, ja euroopanmestaruuksia kolme. Lisäksi hän saavutti useita himmeämpiä mitalisijoja arvokilpailuista.


title: Bernhard Germeshausen

text: Koulutukseltaan Germeshauser on liikunnanopettaja. Hän elää ja työskentelee Erfurtissa.


title: Bernhard Germeshausen

text: Olympialaiset


title: Bernhard Germeshausen

text: Maailmanmestaruuskilpailut


title: Bernhard Germeshausen

text: Euroopanmestaruuskilpailut


title: Nurmikeilailu Kansainyhteisön kisoissa 2010

text: Kansainyhteisön kisojen 2010 nurmikeilailu järjestettiin J.N. Sports complexissa 4.–13. lokakuuta 2010. Kilpailujen ohjelmassa oli kolme sarjaa sekä miehille että naisille.


text: Lähde: cwgdelhi2010.org


title: Sara Ahde

text: Sara Ahde (s. 1979 Oulu) on suomalainen kuvataiteilija, joka tekee valokuva- ja videotaidetta. Hän opiskeli kuvataidetta Limingan taidekoulussa (1998–1999) ja Lontoossa (2000–2003), jossa asui pitkään. Ahde valmistui kuvataiteen kandidaatiksi (B.A. Hons.) Lontoon University of the Artsista, oppilaitoksesta Byam Shaw School of Art, Central St Martin’s School of Art and Design. Hän palasi Suomeen syksyllä 2008.


title: Sara Ahde

text: Ahde käsittelee teoksissaan erityisesti ihmisten välisiä suhteita ja sosiaalisia rooleja. Hänellä on ollut useita näyttelyitä Englannissa vuodesta 2003 ja Suomessa vuodesta 2009 lähtien.


title: Sara Ahde

text: Vuodesta 2009 Ahde on ollut Oulun taiteilijaseura 63 ry:n jäsen. Vuosina 2009–2013 hän oli Pohjoisen valokuvakeskuksen hallituksen jäsen. Vuodesta 2011 hän on ollut Valokuvataiteilijoiden liiton jäsen sekä vuodesta 2015 liiton hallituksessa. Hän asuu ja työskentelee Helsingissä.


title: Nolito

text: Manuel Agudo Durán eli Nolito (s. 15. lokakuuta 1986 Sanlúcar de Barrameda, Espanja) on espanjalainen jalkapalloilija. Hän edustaa espanjalaista Sevillaa ja on pelipaikaltaan hyökkääjä tai laitalinkki.


title: Nolito

text: Hänen lempinimensä "Nolito" tulee Manuel-nimestä käytetyn deminutiivin "Ma-nolito" päätteestä.


title: Nolito

text: Nolito siirtyi kesällä 2008 Barcelonan organisaatioon, jossa hänet sijoitettiin seuran reservijoukkueeseen. Aikaisemmin urallaan hän oli edustanut Atlético Sanluqueñoa ja Écijaa.


title: Nolito

text: Ensiesiintymisensä Barcelonan edustusjoukkueessa hän teki 3. lokakuuta 2010 ottelussa Mallorcaa vastaan. Hänet vaihdettiin kentälle ottelun 78. peliminuutilla loukkaantuneen Pedron tilalle. Toisen esiintymisensä edustusjoukkueessa hän teki 2. helmikuuta 2011 Copa del Reyn toisessa osaottelussa Almeríaa vastaan. Hän pelasi Barcelonan ykkösjoukkueessa kaikkiaan vain kaksi Primera Divisiónin ja kolme Copa del Reyn ottelua ennen kuin siirtyi vapaalla siirrolla Benficaan kesällä 2011.


title: Nolito

text: Nolito pelasi Portugalin Primeira Ligassa kaudella 2011–2012 kaikkiaan 29 ottelua, joissa teki 11 maalia. Mestarien liigan karsinnoissa hän teki kolmessa ensimmäisessä ottelussaan maalin. Varsinaisessa Mestarien liigassa hän pelasi kahdeksassa ottelussa vaihtopelaajana ilman maaleja. Hän pelasi neljä ottelua, ei kuitenkaan finaalia, Benfican voittaessa Portugalin liigacupin. Seuraavalla kaudella Nolito pelasi Benficassa vain kuudessa liigaottelussa ja kolmessa Mestarien liigan ottelussa. Kevätkauden 2013 hän oli lainalla Granadassa tehden 17 Espanjan pääsarjaottelussa kolme maalia.


title: Nolito

text: Nolito siirtyi 2,6 miljoonan euron siirtosummalla Primera Divisiónin Celta Vigoon kesällä 2013. Hän pelasi seurassa kolmen kauden aikana yhteensä 100 pääsarjaottelua, joissa teki 39 maalia. Kausikohtaiset maalimäärät olivat aikajärjestyksessä 14, 13 ja 12.


title: Nolito

text: Kesällä 2016 Nolito siirtyi Manchester Cityyn 18 miljoonalla eurolla.


title: Nolito

text: Nolito pelasi ensimmäisen ottelunsa Espanjan jalkapallomaajoukkueessa ystävyysottelussa Saksaa vastaan marraskuussa 2014. Ensimmäisen arvokilpailujen karsintaottelunsa hän pelasi EM-karsintaottelussa Luxemburgia vastaan lokakuussa 2015. Ensimmäiset kaksi maaottelumaaliaan hän teki ystävyysottelussa Bosnia ja Hertsegovinaa vastaan toukokuussa 2016. Ensimmäisen arvokilpailujen lopputurnauksen ottelunsa hän pelasi Tšekkiä vastaan EM-kilpailuissa 2016. Ensimmäisen arvokilpailumaalinsa hän teki seuraavassa ottelussa Turkkia vastaan. Hän pelasi kisoissa Espanjan kaikki neljä ottelua.


title: Sandspitin lentoasema

text: Sandspitin lentoasema (, ) on lentoasema Kuningatar Charlotten saariin kuuluvalla Moresbynsaarella, Brittiläisessä Kolumbiassa, Kanadassa. Se sijaitsee 2,8 kilometriä koilliseen Sandspitin asuinalueesta. Sandspit on saariryhmän tärkein lentoasema ja sieltä on päivittäisiä vuoroja Vancouveriin. Moresbynsaarelta on noin kahdenkymmenen minuutin lauttayhteys saariryhmän pääsaarelle, Grahaminsaarelle.


title: Sandspitin lentoasema

text: Vuonna 2008 Sandspitin lentoasemalle suoritettiin 6 288 laskeutumista ja nousua.


title: Sandspitin lentoasema

text: Lentoasemalla on sattunut vain yksi kuolemaan johtanut onnettomuus, kun 19. tammikuuta 1952 Tokiosta, Japanista JBLM McChord Field -lentoasemalle matkalla ollut Northwest Orient Airlinesin Douglas DC-4 tuhoutui epäonnistuneessa laskeutumisessa. Koneeseen oli tehty välitankkaus Alaskassa sijaitsevassa Elmendorfin lentotukikohdassa. Sen jälkeen kun kone oli ohittanut Sitkan kaupungin, lentäjä ilmoitti lennonjohdolle konevauriosta yhdessä koneen neljästä moottorista. Lentäjät päättivät laskeutua Sandspitin lentoasemalle turvallisuussyista. He yrittivät laskeutua kolmella jäljellä olevalla moottorilla, mutta rullattuaan jonkin aikaa kiitotiellä päättivät keskeyttää laskeutumisyrityksen ja yrittivät nousta uudelleen ilmaan. Kone putosi mereen noin 1,4 kilometrin päähän asemasta. Putoamisen syynä olivat todennäköisesti jään kertyminen siiville ja laskutelineongelmat. Lähes kaikkien matkustajien uskotaan selvinneen putoamisesta, mutta kaikki miehistön jäsenet sekä 33 neljästäkymmenestä matkustajasta menehtyivät hypotermiaan veden ja ilman lämpötilan takia. Sandspitistä Prince Rupertiin 11. toukokuuta 1953 matkalla ollut Canadian Pacific Air Linesin Catalina lentovene joutui onnettomuuteen laskeutuessaan Prince Rupertiin, turmassa kuoli kaksi matkustajaa.


title: Nokihuitti

text: Nokihuitti ("Zapornia atra") on eteläisellä Tyynellämerellä sijaitsevan Pitcairnin saariryhmään kuuluvalla Henderson Islandilla elävä kotoperäinen rantakana. Sen populaatio on kooltaan 3 240–6 200 yksilöä ja kanta on vakaa. Alfred John North kuvaili lajin holotyypin vuonna 1908.


title: Pikkusuokana

text: Pikkusuokana ("Zapornia bicolor"), myös "Amaurornis bicolor", on eteläaasialainen rantakana. Sen elinympäristö ulottuu Koillis-Intiasta ja Myanmarista eteläiseen Kiinaan, Thaimaahan, Vietnamiin ja Laosiin, mahdollisesti myös Nepaliin. Arthur Hay Tweeddale kuvaili lajin holotyypin Rungbeestä Darjeelingista vuonna 1872.


title: Cumberland

text: Cumberland tarkoittaa muun muassa seuraavia:


title: Yhdysvaltain talousromahdus 2008

text: Yhdysvaltain talousromahdus 2008 oli vakava taloukriisi Yhdysvalloissa. Siihen liittyi pankkien lamaantuminen. Työttömyys lisääntyi ja teollisuustuotanto pieneni. Sen seurauksena puhkesi asuntolainakuplan myötä Subprime-kriisi. Tämän mukana muutkin maailman maat joutuivat lamaan. Tilanteen korjaamiseksi vuoden 2008 lopussa säädettiin erityinen asetus, Emergency Economic Stabilization Act of 2008, jolla valtio pyrki estämään pankkien konkursseja lunastamalla tuottamattomia lainoja veronmaksajien rahoilla.


title: Yhdysvaltain talousromahdus 2008

text: Kriisin alussa puhkesi asuntolainakupla: selvisi, että pankit olivat luotottaneet asunnonostajia ylisuurilla lainoilla pankkien voittojen kasvattamiseksi. Vuonna 2009 julkaistun Deutsche Bankin arvion mukaan vuonna 2011 joka toisen yhdysvaltalaisen asunnonomistajan maksamatta oleva asuntolaina on suurempi kuin heidän ostamansa asunnon arvo. Liittovaltio otti 7. syyskuuta 2008 haltuunsa kaksi suurta asuntolainoittajaa, Fannie Maen ja Freddie Macin.


title: Yhdysvaltain talousromahdus 2008

text: Monet kansalaiset menettivät asuntonsa ja työttömien osuus nousi ennätykselliseen kymmeneen prosenttiin.


title: Yhdysvaltain talousromahdus 2008

text: Monissa Yhdysvaltojen kaupungeissa tyhjien ja hylättyjen asuntojen määrä kasvoi ennennäkemättömiin mittoihin. Jopa 5,4 miljoonaa asuntoa on tyhjillään maksamattomasta asuntolainasta johtuvan pakkolunastuksen vuoksi.


title: Yhdysvaltain talousromahdus 2008

text: Talousromahdus on myös korostanut taloudellisen epätasa-arvon merkitystä Yhdysvalloissa. Vuonna 2009 Maatalousministeriön tekemän tutkimuksen mukaan joka kuudes amerikkalainen näkee ajoittain nälkää. Nälän pohjimmainen syy Yhdysvalloissa on köyhyys, mikä näkyy perustarpeiden kuten ruoan, suojan ja terveydenhuollon puutteena.


title: Yhdysvaltain talousromahdus 2008

text: Lama vaikutti laajasti yhteiskunnan eri aloilla. Etenkin Yhdysvaltojen vanhakantainen autoteollisuus koki kovia ja on konkurssin partaalla.


title: Yhdysvaltain talousromahdus 2008

text: Kriisin seurauksena Yhdysvallat velkaantui pahasti. Sen valtionvelka ylitti toista kertaa historiassa sata prosenttia bruttokansantuotteesta.


title: Aspitates

text: Aspitates on lovimittareihin kuuluva perhosten suku. Sukuun kuuluvien lajien määrästä ei ole varmuutta, sillä osassa lähteitä "Aspitates"-lajeja on jaettu myös "Semiaspilates" ja "Napuca" -nimisiin sukuihin.


title: Aspitates

text: Suvun tieteellinen nimi "Aspitates" on virheellisesti kirjoitettu muoto latinan sanasta "Aspilates", joka tarkoittaa Plinius vanhemman teoksessaan "Naturalis historia" kuvaamaa arabialaista tulisen tai hopeisen väristä korukiveä. Georg Friedrich Treitschke loi suvun vuonna 1825, ja vaikka hän korjasi antamansa nimen kirjoitusasun vuoden 1827 julkaisussaan, käytetään suvun tieteellisenä nimenä silti tieteellisen luokittelun nimistösääntöjen mukaan t:llistä muotoa.


title: La Vanguardia

text: La Vanguardia on espanjalainen sanomalehti, joka julkaistaan Barcelonassa. Sanomalehti on perustettu vuonna 1881. Lehteä julkaistaan pääosin espanjan kielellä, mutta siinä on myös katalaaninkielisiä artikkeleita. Lehteä on julkaistu keskimäärin 246 170 kappaletta päivässä.


title: Pevek

text: Pevek (, tšuktšiksi Пээкин, "Peekin") on pieni satama- ja kaivoskaupunki Tšukotkan autonomisessa piirikunnassa Venäjällä. Se sijaitsee Itä-Siperian meren Tšauninlahden rannalla. Kaupunki on Tšaunin piirin keskus. Asukkaita kaupungissa oli 4 162 henkeä (vuoden 2010 väestönlaskenta).


title: Pevek

text: Perek perustettiin vuonna 1936 (tai 1933) alun perin taajamana. Paikkakunnan nimi tulee viereisen vuoren tšuktšinkielisestä nimestä (Пээкиней), joka tarkoittaa lihavaa vuorta (пэвэк, пээк = lihava, leveä). Aikavälillä 1949-1957 kaupunkiin sijoittui kaksi NKVD:n työleiriä, jotka loivat perustaa kaupunkirakenteelle, teille ja kaivoksille. Tšauntšukotlag-leirin vangit (1949-1957) osallistuivat malminetsintään, kaivostöihin ja erilaisiin rakennustöihin. Lyhyempikestoisen Tšaunlagin (1951-53) vangit laitettiin puolestaan etsimään ja louhimaan radioaktiivisia maa-aineksia (uraania) sekä rakentamaan tietä.


title: Pevek

text: Kaupunki Pevekistä tuli vuonna 1967. Siellä on yksi koillisväylän satamista sekä lentokenttä (15 km Pevekistä koilliseen). Talous perustuu kaivosteollisuuteen, joskin joidenkin kaivosten kannattavuus on heikentynyt. Myös rakennustarvikkeiden valmistusta. Nähtävyyksiin kuuluu paikallishistorian ja geologian museo. Noin 150 kilometrin päässä idästä (Пегтымель, Pegtymel) on löydetty säilyneitä muinaisia luolamaalauksia.


title: Pevek

text: Venäjä on vuodesta 2007 lähtien rakentanut kahta 35 megawatin voimalayksikköä kelluvaksi ydinvoimalaksi. Näiden Akademik Lomonosov 1 ja 2 -nimillä kulkevien voimalayksiköiden tulevaksi sijoituspaikaksi on IAEA:n reaktorirekisterissä ilmoitettu Pevek.


title: Pevek

text: Venäjä esittelee Pevekin eräänä Koillisväylän satamapaikoista.


title: Pevek

text: Oheinen taulukko kuvaa Pevekin väkiluvun kehitystä vuosina 1959–2010 suoritettujen väestönlaskentojen mukaan.


title: Tšauninlahti

text: Tšauninlahti () on Itä-Siperian meren lahti Tšukotkan autonomisessa piirikunnassa Venäjällä. Sen pituus on 150 kilometriä, leveys 100 kilometriä ja suurin syvyys 25 metriä. Lahden suussa on Aionin saari. Itärannalla sijaitsee Pevekin satamakaupunki.


title: Mörkö vei ilon

text: Mörkö vei ilon on Minttu Vettenterän lastenkirja. Kirja ilmestyi maaliskuussa 2010. Se voitti Päätalo-instituutin Möllärimestari-kilpailun ”lastenkirjat ja sadut” -sarjan vuonna 2010.


title: Uskontorikos

text: Uskontorikos on toisten ihmisten uskonnollisia katsomuksia loukkaava, lainsäädännössä rangaistavaksi säädetty teko. Suomen rikoslaissa uskontorikokset on vuodesta 1999 lähtien ryhmitelty rikoksiin yleistä järjestystä vastaan. Rangaistus tuomitaan uskonrauhan rikkomisesta eli Jumalan tai muun pyhänä pidetyn asian pilkkaamisesta tai häpäisystä ja kirkollisen toimituksen häirinnästä. Rangaistavaa on myös uskonnonharjoituksen estäminen ja hautarauhan rikkominen.


title: Uskontorikos

text: Ruotsin vanhassa lainsäädännössä uskontorikosten päätyypit olivat jumalanpilkka ja harhaoppien levittäminen. Rankaisematta jätetyn jumalanpilkan uskottiin aiheuttavan koko valtakunnalle onnettomuutta. Vielä vuoden 1734 laki määräsi tahallisesta jumalanpilkasta kuolemanrangaistuksen. Harhaoppien levittämisestä seurasi maastakarkotus. Myös noituutta on aiemmin pidetty uskontorikoksena. Vuoden 1734 lain mukaan se oli sovitettava kuolemalla vuoteen 1779 asti.


title: Uskontorikos

text: Suomen vuoden 1889 rikoslaki (39/1889) määräsi jumalanpilkasta kuritushuonetta enintään neljä vuotta tai vankeutta. Sakolla tai korkeintaan kuuden kuukauden vankeudella selvisi, jos teko tapahtui ajattelemattomuudesta tai pikaistuksesta (rikoslaki, 10 luku, 1 pykälä). Pyhän sanan, uskonnollisen opin, sakramentin tai kirkollisen tavan julkisesta pilkkaamisesta rankaistiin enintään kuuden kuukauden vankeudella tai 200 markan sakolla (RL 10:2). Jumalanpalveluksen, kirkollisen toimituksen tai uskonnonharjoituksen estämisestä oli enimmäisrangaistus kaksi vuotta vankeutta ja niiden tahallinen häirintä tuotti korkeintaan kuuden kuukauden vankeuden tai 300 markan sakon (RL 10:3). Yksityisessä kokouksessa tapahtuvan hartaudenharjoituksen estämisestä seurasi sakkoa tai vankeutta enintään kahdeksan kuukautta ja tällaisen toiminnan häirinnästä korkeintaan 300 markan sakko (RL 10:4). Korkeintaan kahden vuoden vankeuteen tai 50–4 000 markan sakkoon tuomittiin, jos pakottamalla, kavaluudella, lahjalla tai etua lupaamalla taivutteli uskontokunnan jäsenen kääntymään toiseen uskonoppiin (RL 10:5). Enintään 300 markan sakon sai, jos esti palvelijaansa tai muuta talonväkeä osallistumasta jumalanpalvelukseen riittävän usein (RL 10:6).


Phoenix Sky Harborin kansainvälinen lentoasema (; ) on kansainvälinen lentoasema Maricopan piirikunnassa, Arizonassa, Yhdysvalloissa. Lentoasema on osavaltion vilkkain. Lentoasemalla on kolme terminaalia. Asemaa käyttäviä lentoyhtiöitä ovat muun muassa Alaska Airlines, American Airlines, Delta Airlines, Southwest Airlines ja US Airways.


title: Hanno Suuri

text: Hanno Suuri oli karthagolainen valtiomies, sotapäällikkö ja roomalaisiin myönteisesti suhtautuneen rauhanpuolueen johtaja toisen puunilaissodan aikoihin. Hän oli Hamilkar Barkan ja tämän pojan Hannibalin poliittinen vastustaja.


title: Hanno Suuri

text: Hanno toimi Karthagon joukkojen komentajana Palkkasoturien sodassa, mutta hänen heikko menestyksensä sotapäällikkönä pakotti hänet jakamaan päällikkyyden Hamilkar Barkan kanssa. Yhdessä he löivät kapinalliset. Myöhemmin Hanno vastusti Hamilkarin ja tämän pojan Hannibalin valloituspolitiikkaa.


title: HMS Haydon

text: HMS Haydon (viirinumero L75) oli Britannian Kuninkaallisen laivaston Hunt-luokan tyypin III saattuehävittäjä, joka palveli toisessa maailmansodassa.


title: HMS Haydon

text: Alus tilattiin 23. elokuuta 1940 Vickers Armstrongilta Wallsendistä Newcastle on Tynestä osana vuoden 1940 hätäohjelmaa (). Sen köli laskettiin 1. toukokuuta 1941 työnumerolla J4299 ja alus laskettiin vesille 2. huhtikuuta 1942, jolloin se nimettiin Northumberlandissa pidetyn ketunmetsästyksen mukaan. Alus valmistui 24. lokakuuta.